Қиличбойлик маънавият посбонлари - Ўзбекистон Янгиликлари\nҚиличбойлик маънавият посбонлари\nПандемия туфайли мамлакатимиз таълим тизимида маълум муддат рўй берган узилиш соҳа вакилларидан яна ҳам изланишни талаб этди. Боиси ҳаёт бир зум тўхтамайди.\n“Мактабимиз туман марказидан узоқда бўлмасада, Нукус шаҳридан 120 км олисда жойлашган. Бу ерда 830 нафар ўқувчига 73 ўқитувчи дарс беради. Дарслар асосан икки сменада олиб борилади. Шу кунларда карантин қоидаларига қатъий риоя қилинган тарзда машғулотлар олиб борилмоқда. Албатта, улуғ маскан — мактабни маълум муддат ўқувчилар ҳам, мураббийларнинг ўзи ҳам роса соғиндилар. Ҳаёт бир зум тўхтамайди, таълим эса мунтазам изланиш, ҳаётдан ортда қолмасликни талаб этади” — дейди биз билан суҳбатда Қорақалпоғистон Республикаси Амударё туманидаги 15-умумтаълим мактаби директори Муроджон Болтаев.\nЖамоанинг изланишлари бесамар эмас.\nАмударё туманидаги 15-умумтаълим мактаби жамоасининг изланишлари кейинги йилларда яхши самара бермоқда. Умумтаълим мактабининг 11 синф ўқувчиси Мустафо Ўрозбоев спортнинг дзю-до тури бўйича Ўзбекистон бўйича умумтаълим мактаб ўқувчилари беллашувида фахрли учинчи ўринни эгаллади ва бу йил Нукус Давлат Университетининг юридик факультетига имтиёзли равишда қабул қилинди. Мактаб ўқувчиси Нурбек Шеримбетов физика фанидан беллашувда Қорақалпоғистон Республикаси бўича бир неча йиллар давомида фахрли 1,2,3 ўринларни эгаллаб, бу йил олийгоҳ талабаси бўлди. Мактаб ўқувчиси Лайло Алимова ўзбек тили ва адабиёти фанидан “Ёш китобхон”танловида Қорақалпоғистон Республикасида 2-ўринни эгаллади. Бундай мисолларни кўплаб келтириш мумкин. Умуман, бу борада Қиличбой қишлоғининг узоқ йиллик тарихга эга бу таълим масканининг кўп сонли мураббийлари жамоаси иш тажрибаси ҳақида алоҳида тўхталиш лозим. Мактабнинг жисмоний тарбия фани ўқитувчиси Баҳодир Раҳимов, ўзбек тили ва адабиёти фани ўқитувчиси Замира Абдуллаева, рус тили ва адабиёти фанидан Матлуба Акбарова, ўзбек тили ва адабиёти фанидан Гўзал Бекмуродова, немис тили ва адабиёти фанидан Нигора Ўразалиева, математика фанидан Дилмурод Бобожоновлар 30 йиллик педагогик тажрибага эгадирлар. Айни кунларда ўқитувчилар жамоаси 26 октябрь куни ўтказиладиган умумтаълим фанлари анъанавий олимпиадасига тайёргарлик кўрмоқдалар. Эндиликда жамоа вариатив ўқув режалари устида бош қотирмоқда.\nҚиличниёзбойнинг эзгу ишлари.\n“Бу кенгликлар қадимдан узоқ жангу жадаллар, тарихий ва сирли воқеаларнинг гувоҳи ҳамдир,- дейди мактаб директори Муроджон Болтаев, қадимда 1815 йилларда Қиличниёзбой бошлиқ олиб борилган ҳашар натижасида овулдан канал қазилиб, Амударёдан сув келтирилади. Атрофимизда Бешовул, Аёқчи, Тошқалъа, Дўрмон ва “Хизр эли” маҳалла фуқаролар йиғини жойлашган ва овулимиз қўшни Хоразм ва Туркманистон Республикалари билан чегарадош. Орадан 1,5 аср вақт ўтсада одамлар элга бош бўлиб сув қазиш ишларини олиб борган халқ қаҳрамони Қиличниёз бобо номини унутмай, қишлоқ номини Қиличбой деб атайди. Биз албатта ёшларга қишлоқ тарихини ҳам ўргатишимиз керак. Бу йўлда изланишдан эса чарчамаймиз.\nҚиличбой- чинданда узоқ тарихга эга қишлоқ. Унинг келгуси равнақи маънавият ва таълимнинг чинакам қалқонлари мураббийлар қўлида. Улар эса “Илмдан бошқа нажот йўқ ва бўлиши мумкин эмас”-деган ҳадиси шарифни азалий эътиқод деб биладилар.\nАмударё тумани Халқ таълими бўлимига қарашли 15-сонли умумтаълим мактаби тарихи\n1922-23 йилларда Хоразм шўралар жумҳурияти халқ маорифининг қарори билан Хива шаҳридан Қиличбой элига мактаб очиб, деҳқон болаларини саводхон қилиш учун биринчи муаллим Мухторов Юсуф исмли киши келади.\nҚиличбой каналининг шимолий қирғоғида (ҳозирги ҳарбий қисм жойлашган жойда) катта масжид бўлиб, шу масжидда Мухторов раҳбарлигида биринчи совет мактаби очилди. (бу мактаб ҳозирги 15-сонли ўрта мактабнинг асоси эди).\nБу мактабда қозоқ графикаси асосидаги араб алифбосининг осонлаштирилган варианти ўқитилади. 1924-25 йилларда 1-3 синфлардан иборат 3 та синф бўлган. 1930-йилда Қиличбой каналининг жанубига Мухторов раҳбарлигида 4 йиллик бошланғич мактаб ишга тушди. Бу мактабнинг номи “Намуна” эди. Мактабда 4 та ўқитувчи бўлган.\n1929-30 ўқиш йилидан бошлаб лотин графикаси асосидаги ўзбеклаштирилган алифбода ўқиш олиб борилган.\n1936-йилда мактаб 7 йиллик мактабга айланди.\n1939-40 йилларда мактабга мактабга “Варашилов” номи берилди.\n1951-52 ўқиш йилида мактаб ўрта мактабга айланди. Мактабда 8-9-синф ўқувчилари пайдо бўлди, бу йили ўқувчилар сони 215 тага етди.\n1952-53 ўқиш йилида 15 та ўқувчи 10-синфни тугатди. Ўқувчилар сони 296 нафарга етди.\n1958-59 йиллардамактабга “Герцен” номи берилди.\n1977-83 йилларда ўқувчилар сони 900 га етди.\nҲозирги кунда мактабда 73 ўқитувчи ишлаб, 840 ўқувчи ўқиб келмоқда. Ушбу мактабни тамомлаб ҳозирги кунда эл хизматида юрган Филология фанлари доктори Зарифбой Дўсимов,”Турон”фанлар академияси академиги Пўлат Худайберганов, “Шухрат” медали соҳибаси Комила Ўразматова, “Шухрат” медали соҳиби Давронбек Бобожанов, Авазметов Бекпўлат “Хуқуқий тарғибот аълочиси”, Ўзбекистон Республикаси Олий Мажлис депутати Зумрад Бекатова, Қорақалпоғистон Халқ маъорифи аълочилари Самандаров Жуманазар, Холмуратова Эркиной, Зевар Рахимова, Жуманов Азизбекларни мисол қилиб кўрсатишимиз мумкин.


Эстония ҳукумат делегацияси Тошкентда музокара ўтказмоқда\nЭстония ҳукумат делегацияси Европа Иттифоқи билан Ўзбекистон алоқалари илиқлаша бошлаган бир кезда Тошкент билан иқтисодий ҳамкорликни йўлга қўймоқчи.\nЭстония Бош вазири Андрус Ансип 1 ноябр куни Тошкентда Ўзбекистон Бош Вазири Шавкат Мирзиëев билан учрашди. Куннинг биринчи ярмида Ўзбекистон парламенти аъзолари билан учрашган Эстония делегацияси Тошкент билан муносабатларни ўлик нуқтадан силжитиш илинжида.\nЭстония Tашқи ишлар вазирлиги сиëсий департаменти бош директори Ммарт Волмер Тошкентдан туриб Озодлик мухбири саволларига жавоб берди.\nЎзбек-Эстония сиëсий муносабатлари ҳақида гапирар экан Ммарт Волмер бу муносабатларни жонлантириш учун Тошкентга келинганини айтади.\n- Бош вазириннг ташрифи айнан ана шу муносабатларни ўлик нуқтадан силжитиб ҳаракатга келтиришни мақсад қилган. Кейинги йилларда икки давлат ўртасида фаол муносабатлар мавжуд эмас эди. Европа Иттифоқининг 2009 йилги тавсиясида Ўзбекистонга нисбатан муносабатларни юмшатиш назарда тутилган. Биз бу ҳужжатга таяниб Ўзбекистон билан алоқаларни янгиламоқдамиз¸ дейди Ммарт Волмер.\nЭстония делегациясининг илк куни самарали бўлди¸ дейди Волмер.\n- Кун аввалида Ўзбекистон парламентининг икки палатаси раҳбарлари билан учрашдик. Кейин Бош вазир билан учрашдик. Учрашувлар дўстона руҳда кечди.\nОзодлик: Делегация аъзолари инсон ҳуқуқлари фаоллари билан учрашдими ва учрашувлар чоғида Ўзбекистондаги инсон ҳуқуқлари вазияти¸ қамоқдаги сиëсий маҳбуслар тақдири муҳокама қилиндими?\n- Европа Иттифоқида инсон ҳуқуқлари бўйича мулоқот лойиҳаси бор. Мана шу лойиҳа тавсиялари асосида мулоқотлар бўлди. Агар Ўзбекистонда инсон ҳуқуқлари яхшиланса¸ Европа Иттифоқи билан муносабатлар янада жипслашган бўларди¸ деган маънода мулоқотлар бўлди. Албатта¸ сиз айтган масалалар муҳокама қилинди¸ аммо бу икки Бош вазир ўртасидаги икки томонлама расмий ташриф эканини айтишим лозим¸ дейди Эстония Tашқи ишлар вазирлиги сиëсий департаменти бош директори Ммарт Волмер.\nЭстония Ташқи ишлар вазирлиги мулозими музокараларда ўртадаги 16 йиллик алоқани янги босқичга кўтариш масалалари муҳокама қилинганини айтди.\nСуҳбатдош Эстония Бош вазири сафари давомида ўзбек расмийлари билан Афғонистондаги вазиятнинг Марказий Осиë минтақасига таъсири масалаларини ҳам муҳокама қилишини таъкидлади.\nЭстония Бош вазирининг Ўзбекистонга сафари 3 ноябргача давом этади.


Илдар Маматказин собиқ клубига қайтяпти\n8 январь, 2022, 20:25\nҲимоячига таклиф билдирилди.\nПро лигага тушиб кетган “Андижон” клуби ҳам селекцияга жиддий эътибор қаратмоқда. Яқинда хабар берганимиздек, хорижлик футболчилар билан келишувларга эришилмоқда. Қолаверса, ўзимизнинг маҳаллий ўйинчилар ҳам жамоа таркибини тўлдириши турган гап.\nКлуб матбуот хизматининг хабарига қараганда, айни пайтда Россияда истиқомат қилаётган андижонлик футболчи Илдар Маматказин янги мавсумни яна ўзи учун қадрдон бўлган жамоада бошлаши мумкин. “Андижон” клуби унга таклиф юборган ва тез орада Маматказин жамоа ихтиёрига етиб келади. У ўтган йили Бангладеш чемпионатида тўп сурди. Умуман олганда, Илдар фаолияти давомида “Андижон”дан ташқари, “Пахтакор”, “Динамо”, “Насаф” каби клубларда ҳам тўп сурган.\nЗурку, асосийси андижонлик. Илдар Маматказин бу йилги мавсумда уйинни кучайтирса яхши булади, ужина хам клубга хам.


Тез бўлинглар, каттакон келаяпти!\n04.03.2018 13:03 1 397\nБир куни маҳалламизнинг ўртасидан кесиб ўтган катта кўчага чиқсам нотаниш бир одам, ёнида маҳалламиз раиси, кўча ёқасидаги дўкон борми, новвойхона борми, эгаларини чақириб буйруқ бериб юрган экан:\n— Ака, мана бу дарахтнинг хазон бўлган барглари куздан бери ҳали ётибдими? Наҳотки шуни шу пайтгача тозалаб олишнинг имкони бўлмаган бўлса? Тез йўқотинг. Кечгача ҳаммаёқ ёғ тушса ялагудек бўлсин, «тепа»дан комиссия келаяпти.\n— Ҳой сомсачи, анави арава устига ўрнатилган тандирингни бугуннинг ўзидаёқ йўқот. Бир кун ишламасанг ҳеч нарса қилмайди. Меҳмонлар ўтиб кетишсин, кейин ишлайверасан. Унгача тандиринг кўзга кўринмасин.\n— Ҳой сен, уста, дўконингни эртага бир кун ёпиб қўясан. Меҳмонлар ўтиб кетишсин.\n— Ҳой новвой, бу нима? Тандирингни новвойхонанинг ичигами ёки орқа тарафигами қурсанг бўлмасмиди? Тез бузиб ол. Кўча тарафда тандир қурганингни кўрмай.\nБундай ҳолатни тез-тез кўравериб кўзларимиз ҳам ўрганиб кетди. Анави кўча тарафда тандир қурган новвой ҳадеб тандирини бузиб қуравергандан ўрганиб хам қолди шекилли. «Тепа»дан қандайдир меҳмон келаверса ёки ҳоким бобо ўтадиган бўлиб қолса тандирини бузади. Кейин новвойхонасининг ичида ҳам, орқа тарафида ҳам тандир қуришга жой бўлмагани учун эртаси куни тандирини яна ўша эски ўрнида тиклайди.\nБундай ҳолатни кўпинча катта йўллар ёқасида ишлаб турган ҳашарчилардан ҳам билса бўлади. Бир гала одам уёқ-буёқни тозалаяптими, демак, каттароқ кимдир келади.\nМенда мана шу ерда ҳашарчига ҳам, ўша ҳашарчини олиб бориб мажбурлаб кўча тозалаттираётганга ҳам савол туғилади. Хўш, кўчани тозалаш керак экан, ҳамма ёқни ободонлаштириш керак экан, бунинг учун «тепа»дан келадиган каттани кутиш шартми? Катта келмасдан олдин аҳоли ўртасида тарғибот олиб бориб ҳам шу ишларни бажарса бўлади-ку. Ёки катталарнинг маҳалла кўчасидан ўтишини кутиш шартми?\nРус ёзувчиси Гоголнинг «Ревизор» асарини ўқимаган ёки кинофильмини кўрмаган одам бўлмаса керак. Шу асар икки аср олдин, 1836 йилда ёзилган экан. Бу комедиянинг ёзилганига 182 йил бўлибди-ю, аммо унда моҳирлик билан тасвирланган муаммо ҳанузгача, ХХI асрнинг қарийб чорагини яшаб қўйибмиз ҳамки, бизда ўз долзарблигини йўқотгани йўқ.\nҲурматли ҳокимларимиз, жойлардаги турли мутасадди раҳбарларимиз мендан хафа бўлишмасину, ҳанузгача «тепа»дан биронта каттароқ раҳбар ёки қандайдир текширувчи келадиган бўлса худди «Ревизор»даги ҳокиму мутасаддилардай типирчилаб қолишади. Асфальт кўрмаган йўллар асфальтланади, кўчалар ёқасига ҳатто саратон бўлса ҳам арчалар экиб қўйилади. Йиллар давомида тозаланмаган жойларни тозалаттиришади, кўз тушганда одамнинг одамни таъбини хира қиладиган жойларни турли плакатлар билан тўсиб қўйишади.\nЎша плакатнинг орқасига қарасангиз шундоқ ахлатхонани кўрасиз. Катта раҳбарлар келиб кетганидан кейин ўша гулдор плакатни уч-тўрт кунда шамол чирпирак қилиб узиб, йиртиб ташлайди. Чиқиндилар эса «тепа»дан бўладиган янги тафтишгача тозаланмасдан ётаверади.\nМен «Ревизор»ни такрор-такрор ўқир эканман, Гогол бобо ўша пайтда бу асарини қанчалик теран фикр билан ёзганини ҳис этаман. Энг муҳими, Гогол бобо шу асари келажак авлодлардан чиқадиган ҳоким ва мутасадди шахслар учун қанчалик ажойиб қўлланма вазифасини бажаришини билганмикин? «Ревизор»да кўтарилган муаммо бизда яна неча йил долзарб бўлиб тураркин?\nАлбатта, бу ерда аҳолининг ҳам айби йўқ дея олмайман. Айби бор. Уйининг кўча тарафини то кимдир келиб мажбурламаса ҳатто йилда бир тозалаб қўймайдиган одамлар ҳам бор. Катта кўчалар ёқасида дўкон ёки ошхона ишлатиб, атрофидаги кўз тушганда таъбни хира қиладиган чиқиндиларни йилда бир йиғиштирмайдиган одамлар борлиги ҳам рост.\nАммо кўча-кўйни шунчаки тозалаб қўйиш учун наҳотки «ревизор» келишини кутиш шарт бўлса?


Америка артиллерияси ва ҳарбий ҳаво кучлари Фаллужадаги сунний исёнчилар жойлашган, деб ҳисобланган нуқталарни ўққа тутишни давом эттирмоқда. Америка ҳарбийларининг баёнот беришларича, шаҳарнинг 80 фоиз ҳудуди уларнинг назорати остида турибди.\nБугун Фаллужа шаҳрига Қизил ярим ой жамиятининг гуманитар ёрдами етиб келди. Бу ёрдам шаҳардаги тинч аҳолига мўлжалланган.\nИроқ шимолидаги Мосул шаҳрида эса исёнчилар бир неча кўприклар, полиция маҳкамалари ва бошқа биноларга ҳужум уюштирдилар. Ироқ ҳукумат қўшинлари исённи бостиришда кўмак бериш учун Мосул шаҳрига ўтказилмоқда.


Абдулла Арипов: Элчиларнинг хотинлари дарслик ёзяпти. Улар ёзган китобга болалар тугул катталар ҳам тушунмайди - Daryo\n15:50, 21.06.2018 52462\nАбдулла Арипов: Элчиларнинг хотинлари дарслик ёзяпти. Улар ёзган китобга болалар тугул катталар ҳам тушунмайди\n21 июнь куни Ўзбекистон Бош вазири Абдулла Арипов раислигидаги халқ таълими тизимини ислоҳ қилиш масалаларига бағишланган йиғилиш бўлиб ўтди. Йиғилишда «Дарё» мухбири Севара Нишонова ҳам иштирок этди.\nЖумладан, мактабларда китоблар, ўқув-методик қўлланмалар етишмаслиги, дарсликларнинг хатолар билан чоп этилиши долзарб муаммо сифатида қайд этилди.\nЎзим кўп фарзандли оилада вояга етганман. Ака-опаларимдан қолган китоблардан фойдаланиб, мактабда ўқиганман. Ҳозир ҳар тўрт йилда янги дарсликлар чиқарилади. Математика, физика, география каби аниқ фанлардан дарсликларнинг тез-тез янгиланиши нимага керак? Тушунмайман. Велосипедни қайтадан ихтиро қилиш, Американи бошқатдан очишни кераги йўқ.\nЭлчилар, яна турли мансабдорларнинг хотинлари китоб ёзиб ўтирибди. Улар ёзган нарсасига болалар у ёқда турсин, катта одамлар ҳам тушунмайди. Лекин ўша китоб тасдиқдан ўтган, нашр этилган. Нимага? Сабаби, китоб муаллифи элчининг хотини.\nБош вазир шунингдек, дарсликларни чоп этишда илғор Европа тажрибасидан фойдаланиш зарурлигини таъкидлаб ўтди.\n20:41, 02.09.2021 165504\n08:00, 14.09.2021 138024\n10:31, 01.09.2021 117756\n15:10 Бугун 618\n15:00 Бугун 781\n14:57 Бугун 1197\n14:36 Бугун 4542\n15:11, 27.09.2021 108262\n19:38, 26.09.2021 71034\n15:19, 26.09.2021 60035\n07:34, 27.09.2021 56790


Дунёларга топилмас Заҳро | Azon.uz - Ахборот-таҳлилий портал\n1792 09:00 13.06.2019\nҲазрати Фотима хасталаниб қолди…\nЯхши-ёмон кунларида уни ёлғиз қолдирмаган хўжаси яна ёнида эди.\nҲазрати Фотима Умму Рафиъни «онажон» дерди. Чунки бу аёл унга доим оналик қилиб келганди.\n– Роббимга дуо ва илтижо қилмоқчиман...\nУлуғ Нурнинг нур қизи дуо ва илтижога шунчалар берилиб кетдики, жони қандай чиқиб кетганини ҳам билмай қолди.\nОвоз чиқмай қолганидан хавотирланиб уйга кирганлар ҳазрати Фотимаи Заҳронинг вафот этганини кўришди.\nХабар бир зумда бутун Мадинага тарқалди.\nПайғамбар алайҳиссаломнинг сўнгги қизи ҳам бу ёлғон дунёни тарк этганди.\nБир фарзанди гўдак чоғида вафот этган.\nОртида кўзлари ёш хўжайини ва "Онажон" дея, йиғлаган беш фарзанди қолди:\nҲасан саккиз, Ҳусайн етти, Умму Гулсум беш, Зайнаб уч, Руқийя икки ёшда эди.\nҲазрат Фотиманинг қабрига боқаркан, ҳазрат Алининг ёдига аёлининг вафотидан бироз олдин айтган гаплари тушди:\n– Эй Али, вафотимдан сўнг уйланинг. Акс ҳолда, сиз ҳам, болаларим ҳам қийналиб қоласизлар. Аммо уларни бегона ўгай она қўлида ҳам қолдиргим келмаяпти. Шу боис опам Зайнабнинг қизи Умомага уйланинг.\nНурларнинг нури, гулларнинг гули бирма-бир бу фоний дунёни тарк этишди.\nУлар Пайғамбар алайҳиссаломнинг нур–ёғдулари эдилар:\nАввал ҳазрати Руқийя…\nСўнг ҳазрати Зайнаб…\nКейин ҳазрати Умму Гулсум…\nВа охирида ҳазрати Фотимаи Заҳро…\nНурларнинг нурлари, гулларнинг гуллари энди мангу - боқий дунёда эдилар. Ва то қиёмат куни қадар севганларнинг кўнгилларида…\nУлар-ла хуш эди онлар.\nҚурбон бўлсин уларга жонлар.\n"Гулнинг гуллари" китобидан\nМақолалар Саҳобалар Сийрат\n988 22:00 21.05.2020\n1408 05:00 10.05.2020\n1580 07:20 09.05.2020


18:12, 21.03.2017 // 3244\nНигерия жанубидаги қишлоққа уюштирилган ҳужум оқибатида камида 17 киши ҳалок бўлди\nНигериянинг Бенуэ штатида жойлашган қишлоққа қуролланган гуруҳнинг ҳужуми оқибатида камида 17 киши ҳалок бўлди. Бу ҳақда, «ТАСС» хабарига кўра, штат губернатори маслаҳатчиси Танава Агеруза маълум қилган.\nҚишлоқ оқсоқоли Иверем Питерснинг айтишича эса ҳужум оқибатида 20 дан ортиқ одам ҳалок бўлган. Унинг сўзларига кўра, қуролланган одамлар автомобиль ва мотоциклларда қишлоққа бостириб кириб, одамларга қарата ўқ узган, уйларга ўт қўйган.\nЎтроқ деҳқонларга қарши қаратилган мазкур ҳужум кўчманчи чўпонлар томонидан уюштирилган, деб гумон қилинмоқда. Сўнгги икки йил давомида Нигерия жанубида жойлашган Бенуэ штатида шундай тўқнашувлар оқибатида 300 дан ортиқ одам ҳалок бўлди. Улар ўртасида сув манбалари ва ердан фойдаланиш ҳуқуқи учун мунтазам низо келиб чиқади.\n12:47, 26.11.2021 // 98278\n07:08 Кеча // 81919\n20:20 Кеча // 72991\n21:36, 26.11.2021 // 66327\n15:32 Кеча // 61069


ТОШКЕНТ, 1 окт — Sputnik. Россия Давлат думаси спикери Вячеслав Володин Алексей Навальнийнинг Россия президенти Владимир Путинга нисбатан айловига муносабат билдирди.\n“Навальний – беномус ва ярамас. Путин унинг ҳаётини қутқариб қолди. Агар унинг бу ҳолга тушиши Ғарб давлатлари махсус хизматлари томонидан саҳналаштирилган бўлса, унда унинг баёноти бу мантиққа тўғри келади. Уни барча самимий қутқарган: учувчи ва шифокорлардан тортиб президентгача. Фақат ярамас одам бундай дейиши мумкин”, - Давлат думаси сайти Володиннинг сўзларини келтирган.\nАввалроқ Навальний Германиянинг “Der Spiegel” нашрига берган интервьюсида уни заҳарланиши ортида Путин турганини иддао қолган эди.\nБерлиннинг “Шарите” клиникаси 23 сентябрь куни Навальнийга жавоб берилганини маълум қилди. Унинг аҳволи қониқарли ва уни даволаётган шифокорлар унинг тўлиқ тузалиб кетишини истисно қилмаяпти.\nҚайд этиш жоизки, Алексей Навалнийнинг ўзи учувчилар ва Омск шифокорларига миннатдорчилик изҳор этган эди. Унинг сўзларига кўра, уларнинг ўз вақтида кўрсатган ёрдами унинг ҳаётини сақлаб қолган.


БРЮС СЎЗЛАГАНДА - 28 Ноября 2017 - www.SheJoT.CoM\nГлавная » 2017 » Ноябрь » 28 » БРЮС СЎЗЛАГАНДА\nБрюс Уиллис — Голливуднинг энг қиммат актёрларида бири, омадли продюсер. У 1980 йилдан бошлаб ҳозирга қадар 60 дан ортиқ фильмларда эсда қоларли ролларни ижро этиб келмоқда.\n1. «Хасад хавфли нарса. У сизни бузади, йиллар давомида єурилган дўстлик ришталари ва эришган мавєнгизни бир сонияда йўққа чиқаради».\n2. «Кимдир сизга актёрлик қийин касб деса ишонманг. Менимча, энг єийини йигирма йиллаб ўзи зўрға чидаб ишлайдиган ишxонага бориш».\n3. «Биласизми, ҳақиқий омадсиз одам єандай бўлади? У ютқазишдан қўрқєани учун бирор ишни амалга оширишга ҳаракат ҳам єилиб кўрмайди».\n4. «Омма фикри — сўралмаган фикрдир».\n5. «Агар мен қўрқаётган бўлсам, демак керакли вақтда керакли жойдаман».\n6. «Ҳаёт қисқа, ҳаттоки 90гача етиб борсанг ҳам. Ҳар бир сонияни, соатни, кунни қадрла. Чунки кўз очиб юмгунингча ҳаммаси тугаши мумкин. Кўпчилик инсонларга ўлим кутилмаган ҳодисадек келади».\n7. «Болалигимда 45 ёшлилар қариядек туюларди. Ҳозир мен йилнинг кучини ҳис қилмаяпман, аммо юзимда ажинларни кўраяпман. Жуда кўп кулган эканман! Қалбим ҳали хам 25 ёшда. Мен болаларим учун узоқ яшамоқчиман. Ҳали уларнинг болалари билан ҳам югурмоқчиман».\n8. «Севги ва никоҳ ҳар куни парвариш қилинадиган бир боғдир».\n9. «Аёлимга минг марта уни севишимни айтган эканман-у, бирор марта ҳам кечир демаган эканман».\n10. «Аёллар эркаклардан кучлилар. Айниқса, оналар. Аммо оналик — энг кам маош тўланувчи ишдир».


09:21 07.05.2017 (Янгиланган 11:39 07.05.2017) Ҳавола олиш\nОдатда Ўзбекистон президентининг қаерга ташриф буюриши олдиндан режалаштирилган бўлса-да, Шавкат Мирзиёев кутилмаганда йўналишни ўзгартирди\nТОШКЕНТ, 7 май — Sputnik. Президент Шавкат Мирзиёев Яшнобод туманига ташрифи чоғида кутилмаганда 32-оилавий поликлиникага кирди, деб хабар бермоқда Ўзбекистон Республикаси ҳукумат портали.\nДавлат раҳбари поликлиниканинг иш тартиби билан қизиқди. Муассасанинг самарадорлигини ошириш, уйларга чиқиб, аҳолига патронаж хизмати кўрсатишни янада кучайтириш зарурлигини таъкидлади. Мавжуд муаммоларни қисқа муддатда бартараф этиш, поликлиникани таъмирлаш ва аҳоли учун қулайликларни ошириш, мобил тиббий ёрдам қамровини кенгайтириш бўйича кўрсатмалар берди.\nПрезидент соғлиқни сақлаш соҳаси ходимлари билан бир неча маротаба учрашиб, бирламчи тиббиёт муассасалари, оилавий поликлиникалар, патронаж хизмати, тез тиббий ёрдам тизимининг фаолиятини такомиллаштириш бўйича ўзининг тавсияларини берди. Соҳа ривожи йўлида бир нечта фармон ва қарорлар қабул қилинди, уларнинг ижроси изчиллик билан таъминланмоқда.


Ҳиллари Клинтон GM Uzbekistan заводини бориб кўради\n18 январ 2021, Тошкент вақти: 22:01\nЎзбекистон Ташқи ишлар вазири Элёр Ғаниев ва АҚШ Давлат котиби Ҳиллари Клинтон.\nАҚШ Давлат котиби Ҳиллари Клинтон келаси якшанба куни Ўзбекистонга сафари давомида GM Uzbekistan қўшма корхонасига қарашли автомоторлар ишлаб чиқарадиган янги заводни бориб кўради. Бу ҳақда General Motors Co. Ширкатига таяниб, The Detroit News газетаси хабар қилди.\n“Клинтон GM ширкатининг Тошкентдаги янги автомотор заводига боради”, деди ширкат расмийси Грэг Мартин.\nҚарийб 522 миллион АҚШ долларига тенг янги завод қурилиши ҳақида ўтган йил бошида эълон қилинган эди. GM Тошкент вилоятида қурилган ва ноябрда ишга тушиши кутилаётган заводнинг 52 фоиз акцияларига эгадир, қолган 48 фоизи ЎзАвтосаноатга тегишли. Унда йилига 225 минг дона 1, 1,2, 1,4 ва 1,5 литр ҳажмидаги моторлар ишлаб чиқарилиши ва GM Uzbekistan қўшма корхонаси машиналари чиқадиган Асака заводига юборилиги кўзда тутилган.\nҚўшма корхонада 6600 киши ишлайди ва йилига Chevrolet маркасидаги 200 минг дона енгил автомобиллар ишлаб чиқарилади.\nАҚШ Давлат котибининг 22-23 октябр кунлари Ўзбекистонга сафар қилиши ҳақида ўтган ҳафта охирида маълум бўлди. Айтилишича, ушбу ташриф ҳақида ўтган ойда Ўзбекистон Ташқи ишлар вазири Элёр Ғаниевнинг Вашингтонга сафари чоғида келишиб олинган.\nЎзбекистон ҳудудидан ўтадиган Шимолий Таъминот Тармоғи орқали Афғонистонга юклар транзитини ошириш илинжида Вашинтоннинг Тошкент ҳукумати билан алоқаларни яхшилашга уринаётгани инсон ҳуқуқлари ташкилотлари томонидан танқид қилинмоқда.


Инновацион ривожланиш вазирлиги «британча штамм»ни аниқлаш жараёни бўйича маълумот берди — Sof.uz\nЖАҲОН 116,868,473 92,476,590 2,595,173\nЎЗБЕКИСТОН 80,125 78,802 622\nИнновацион ривожланиш вазирлиги «британча штамм»ни аниқлаш жараёни бўйича маълумот берди\n31.01 16:43 558 Жамият\nИнновацион ривожланиш вазирлиги ҳузуридаги Илғор технологиялар маркази директори ўринбосари, профессор Алишер Абдуллаев коронавируснинг британча штаммини аниқлаш жараёни ҳақида маълумот берди.\n«Британча штаммни генетик аниқлаш жараёнига тахминан 5 кун вақт сарфланди. Бу жараён анча мураккаб бўлиб, ҳар бир босқичини алоҳида назорат қилиш талаб этилади. Таъкидлаш жоизки, ушбу усул, яъни махсус праймерлар марказимиз олимлари томонидан мустақил равишда яратилган.\nШу кунгача марказимиз томонидан «Британия штамми» мавжудлиги эҳтимоли бўлган COVID-19 вируси аниқланган 33 нафар беморнинг бурун бўшлиғидан олинган суртмалар текширилди. Биринчи босқичда барча тақдим этилган намуналарнинг коронавирус РНКси ДНК шаклга ўтказилди. Сабаби, вирус РНК шаклда бўлиб, у билан ишлаш учун уни аввал ДНК шаклга ўтказиш талаб этилади.\nИккинчи босқич – Real Time PCR реакцияси ёрдамида «британча штамм»нинг маркер мутацияси скрининги ўтказилди. Бу усул ҳам олимларимиз томонидан ишлаб чиқилган бўлиб, илк бор реал беморлар таҳлилида қўлланди. Бир пайтнинг ўзида бу усулни оптималлаштиришимизга тўғри келди ва бир қатор такрор тажрибалар ўтказиб, хатога йўл қўймаганимизни текширдик. Айнан мана шу босқичда биз шубҳали намунани аниқладик, аммо мазкур намунада «британча штамм»га хос бўлган қатор бошқа мутациялар ҳам мавжуд эканига ишонч ҳосил қилишимиз керак эди.\nСўнгра намунани секвенлашга (генларнинг ДНК кетма-кетлигини аниқлашга) тайёрладик. Бунинг учун коронавирус геноми участкалари сунъий шароитда кўпайтирилиб, тозаланади. Бу энг қийин жараён ҳисобланади, негаки бир қатор реакциялар қўлда амалга оширилади. Кейин эса ДНКнинг қайта ишланган ва тайёрланган бўлаклари аппаратга – секвенаторга жойланади ва бевосита генетик таҳлили қилинади.\nСеквенлаш ишлари SeqStudio (Applied Biosystems, USA) ген анализаторида амалга оширилди. Мазкур ускуна марказимиз томондан бир неча ой аввал айнан коронавируснинг генетик кетма-кетлигини аниқлаш мақсадида харид қилинганди, илк натижалар ўтган йил ёзда эълон қилинганди. «Британча штамм»ни аниқлаш учун вирус штаммининг ORF1ab кодланган ҳудуди мутациялари ва S гени мутациялари мақсадли участка сифатида танлаб олинди.\nШу ўринда биз битта эмас, балки ҳар бир мутация учун алоҳида таҳлиллар ўтказганимизни таъкидлаш жоиз. Бу синовлар илк бора амалга оширилаётгани учун хатога йўл қўймаслик ўта муҳимлигини эътиборга олиш лозим.\nВа сўнгги босқич, бу – натижаларни компьютерда қайта ишлаб, халқаро маълумотлар базасидаги кетма-кетликлар билан солиштириш бўлди. «Британча штамм»га хос қатор мутациялар мавжудлиги тасдиқланганидан кейингина маълумотлар Соғлиқни сақлаш вазирлигига тақдим этилди», дейилади Инновацион ривожланиш вазирлиги ахборот хизмати маълумотида.\nЎзбекистон Соғлиқни сақлаш вазирлиги 30 январ куни мамлакатда илк бор коронавируснинг янги штамми аниқлангани ҳақида хабар берди. Янги штамм Дубайдан 23 январ куни мамлакатга қайтган оиланинг 10 яшар фарзандида аниқланган.\n4.03 13:32 5901\n5.03 09:21 4829\n5.03 18:54 1729\nБугун, 09:20 1405\nБугун, 11:22 1347\nЖССТ коронавирус билан боғлиқ ўта жиддий баёнот билан чиқди\n21:19 59 Тиббиёт\n20:45 196 Жамият\nШавкат Мирзиёев: "Қани эди, юртимизда ажрим деган нохуш ҳолатнинг ўзи бўлмаса..."\nБугун, 19:45 44 Ўзбекистон\nИккита буйраги ҳам бўлмаган аёл фарзанд кўрди. Бу тарихда биринчи ҳолат\nБугун, 19:29 231 Жаҳон\nЖиззахда тез ёрдам шифокори калтакланди\nБугун, 18:31 74 Ўзбекистон\nБугун, 17:46 596 Ўзбекистон


Ньюфактан – medu.uz – Дорилар ҳақида маълумотлар ўзбек тилида\nHome Йўриқномалар Ньюфактан\nПрепаратнинг савдо номи: Ньюфактан\nДори шакли: интратрахеал юбориш учун лиофилизация қилинган кукун.\nТаркиби: қорамол ўпкасининг Сурфактанти 120 мг (фосфолипидлар 100 мг)\nТаърифи: оқдан оч-сариқ ранглигача кристалл қумоқ ва 100 мг фосфолипидлар сақловчи рангсиз ва тиниқ бир марталик шиша идишда тақдим этилади. Ушбу лиофилизация қилинган препарат қўллашдан олдин 0,9% ли Натрий хлорид эритмасида эритиш учун мўлжалланган.\nФармакотерапевтик гуруҳи: ўпка сурфактантлари.\nАТХ коди: R07AA\nНьюфактан интратрахеал юбориш учун лиофилизация қилинган кукун қорамол ўпкасидан олинган ва стерил, апироген восита ҳисобланади ва янги туғилган чақалоқларда ўпканинг юзаки танқислигида ва респиратор дистресс-синдромида қўллаш мумкин.\nҚорамол ўпкасининг табиий экстракти 99% липидлар (асосан фосфолипидлар) ва 1% юзаки-боғланган гидрофоб оқсиллар (SP-B ва SP-C) сақлайди, композицияни стандартлаштириш ва одам сурфактантини имитация қилиш учун унга дипальмитоилфосфатидилхолин (ДПФХ), пальмитин кислотаси ва трипальмитин қўшилади. Ньюфактан 83% фосфолипидлар, 8% пальмитин кислотаси, 4% трипальмитин ва тахминан 1% протеин сақлайди. Препаратлар консервант сақламайди.\nАльвеоляр эпителиал хужайралардан олинган эндоген ўпка сурфактанти альвеолаларнинг ҳаво-суюқлик чегарасида сирт таранглигини камайтиради ва уларни экспиратор фазанинг охирида ёпишиб қолишини олдини олади. Чала туғилган чақалоқлар эндоген ўпка сурфактантини танқислигига мойиллар, бу янги туғилган чақалоқларда ўпкани кучсиз кенгайиши ва нафас етишмовчилиги билан характерланадиган репиратор дистресс-синдром (ЯЧРДС) ни чақиради. Ньюфактанни эндотрахеал томизиш сурфактант танқислигини бартараф қилади ва репиратор дистресс-синдроми бўлган чақалоқларнинг ўпка фаолиятини яхшилайди.\nБундан ташқари, Ньюфактанни ўпканинг сунъий вентиляциясига муҳтож меконий аспирацияси синдроми бўлган беморларда ҳам ишлатилиши мумкин.\nIn vitro шароитда Ньюфактан пульсацияловчи пуфакча билан сурфактометр ёрдамида ўлчанган минимал сирт тарангликни <4 мН/м гача барқарор пасайтиради ва ҳатто физиологик концентрациялардан паст концентрацияларда гистерезиснинг аъло даражадаги эгри чизиғини намойиш этади. Минимал сирт тарангликнинг бу кўрсаткичи нафас чиқарганда альвеоляр барқарорликни тутиб туриш учун паст ҳисобланади.\nIn vivo шароитда Ньюфактан физиологик эритма қабул қилган ҳайвонларга нисбатан муддатидан олдин туғилган қуёнларда ўпка босими ва хажми нисбатини ва ўпканинг мувофиқлигини аҳамиятли даражада яхшилайди.\nИнтратрахеал юбориш учун Ньюфактан эндоген сурфактант танқислиги ёки фаолсизланишини тиклаш учун қўлланиши мумкин. Шунинг учун, Ньюфактан чала туғилган янги туғилган чақалоқларда респиратор дистресс синдромини (n-RDS) даволаш ва олдини олиш учун кўрсатилган. Ньюфактан n-RDS билан боғлиқ ҳавони чиқариб юбориш билан боғлиқ ўлим кўрсаткичини камайтиради. Бундан ташқари, Ньюфактан механик вентиляцияга муҳтож меконий аспирацияси синдроми бўлган пациентларда қўлланиши мумкин.\nНьюфактаннинг ҳар бир дозаси янги туғилган чақалоқнинг ҳар 1 кг тана вазнига 100 мг/кг фосфолипидларни ташкил қилади. Ньюфактан физиологик эритмада эритилиши ва кўпи билан 20 минут давомида ёки юборишдан 8 минут олдин хона ҳароратигача иситилиши керак. Исиштишнинг суъий усулига йўл қўйилмайди. Тайёрлангандан кейин такроран ишлатиш мумкин эмас. Ишлатилган флаконлар ичидагиси билан йўқ қилиниши керак.\nИнтратрахеал юбориш учун Ньюфактан эритмасини тайёрлаш\nНьюфактан флаконига (100 мг фосфолипид) 1 мл илиқ тузли эритма секин томизилади ва тўлиқ эритилади. Флакон чайқатилмасин, кўпикланишни олдини олиш учун шунчаки эҳтиёткорлик билан айлантирилсин. Препарат кўпикланиши мумкин, чунки бу препаратга хос хусусият.\nСпинал игнани (24G) қўллаш учун кукун даражасигача синдирилади ёки физиологик эритма юборилгунча қаттиқ жойда пуфакчага босилади.\n3 турли шприцда умумий хажм (4 мл/кг доза) бўлинади.\nЮбориш учун пациентни тайёрлаш\nДастлаб тана вазни кам болаларни, айниқса ацидозни, гипоксияни, гипотензияни ва гипотермияни тутиб турувчи даволаш тавсия этилади.\nЭндотрахеал найча тўғри жойлашганига ишонч ҳосил қилинг.\nНьюфактанни юборишдан олдин эндотрахеал маҳсулотларни тўлиқ олиб ташлаш талаб этилади.\nАгар нафас йўлларининг аҳамиятли обструкцияси кузатилмаса, Ньюфактан юборилгандан 1 соатдан кейин эндотрахеал юборишга йўл қўйилади.\nНьюфактанни томчилаб юбориш\nНьюфактан 5 Fr найчани қўллаб эндотрахеал юборилади. Катетер учидаги тешик янги туғилган чақалоқнинг эндотрахеал найчасига қўйилади.\nОзиқлантириш учун катетер ишлатилади, катетернинг узунлиги катетернинг учи эндотрахеал найчанинг бир учидан юқори туриши ва боланинг кўкрак суягидан юқори туриши керак.\nНьюфактан бронхларнинг асосий шохига томизилмаётганига ишонч ҳосил қилинг.\nКатетер эндотрахел найчага бириктирилган янги туғилган чақалоқнинг сўрувчи клапани ёки эндотрахеал найча вентиляциядан олинган қисқа муддатда бевосита эндотрахеал найча орқали юборилиши мумкин.\nНьюфактанни яхши тақсимланиши учун чақалоқларга уч хил ҳолатларда (чалқанча ётган, чап ёнбошда ётган, ўнг ёнбошда ётган) юбориш тавсия этилади.\nНьюфактаннинг ҳар бир аликвотаси иложи борича тезроқ юборилиши керак.\nҲар бир аликвота юборилгандан кейин 60 секунд давомида ёки барқарор SaO2 олингунча нафас олдириш керак.\nДозалаш жараёни тугатилганидан кейин вентиляцион мувофиқлаштириш талаб этилади.\nБарча муолажалар асептик шароитда бажарилиши керак.\nПрофилактик даволаш гестацион ёши 27 хафтадан кам бўлган барча янги туғилган чақалоқлар учун мажбурий ҳисобланади. Даволашни туғулгандан кейин, интубациядан кейин ва тегишли эндотрахеал найча клиник ўрнатилганидан кейин иложи борича тезроқ бошланиши керак.\n>27 хафта ва <30 хафталик янги туғилган чақалоқлар, агар уларда нафас олиш учун интубация ва қўшимча кислород талаб этилса, бундай ҳолларда Ньюфактанни дарҳол юбориш керак.\nЮқорида таърифлангандек, Ньюфактаннинг ҳар бир аликвотаси томизилгандан кейин реанимация ва етарли миқдордаги кислород ва цианозни олдини олиш учун босимни таъминлаш учун қопча билан болага нафас бериш керак.\nБирламчи реанимацион Ньюфактан агар кислородга талаб ошган RDS тасдиқланган бўлса, чақалоқлардан тезда олиб ташланиши керак.\nБола томизишдан бевосита олдин FiO2 1,0, нафас олиш тез-тезлиги минутига 60, нафас олиш вақти 0,5 секунд бўлган вентиляторга жойлаштирилиши керак.\nНьюфактаннинг ҳар бир аликвотаси томизилгандан кейин найчани вентиляторга улаш ва мехеник вентиляцияни давом эттириш тавсия этилади.\nНьюфактаннинг биринчи аликвотасидан кейин кислороднинг токсиклигидан сақланиш мақсадида тери орқали кислород статусига мувофиқ FiO2 ни тўғрилаш талаб этилиши мумкин.\nRDS ва оксигенацияни ёмонлашиши бўлган чала туғилган чақалоқларда биринчи дозадан кейин камида 6 соатдан кейин Ньюфактаннинг қўшимча дозалари билан даволашни давом эттиришни кўриб чиқиш керак (максимум 4 доза).\nRDS ташҳиси бўлган 30 хафталикдан кичкина чақалоқлар агар нафас олаётган ҳавода кислороднинг концентрациясидан қатъий назар ўпканинг механик вентиляциясини давом эттираётган бўлса, Ньюфактаннинг биринчи дозадан 6-12 соатдан кейин иккинчи дозасини оқим билан юбориш йўли билан қабул қилишлари керак.\nRDS ташҳиси бўлган 30 хафталикдан кичкина чақалоқлар агар ўпканинг механик вентиляциясини давом эттираётган ва нафас олаётган ҳавода кислороднинг концентрацияси 30% дан юқори бўлиши талаб этилса, Ньюфактаннинг биринчи дозадан 6-12 соатдан кейин иккинчи дозасини оқим билан юбориш йўли билан қабул қилишлари керак. Агар бола нафас олаётган ҳавода кислороднинг концентрацияси 21-29% оралиғида бўлган интубация қилинган ҳолатда қолса, Ньюфактаннинг иккинчи дозасини кўриб чиқиш керак.\nЮборгандан кейинги мониторинг\nКлиник тажриба кенг чегараларда ўзгариб туради. Одатда Ньюфактанни юборганда ўпканинг кенгайиши жуда тез яхшиланади ва эътимол Сизга вентиляторнинг кўрсаткичларини ўзгаритириш талаб этилиши мумкин. Баъзида томизгандан кейин газлар алмашинуви ёмонлашганда босим чўққисини вақтинча ошириш талаб этилади. Ҳар қандай ҳолатда ҳам ўпкани шикастланиши каби асоратларни олдини олиш учун, айниқса препарат қабул қилингандан кейин биринчи 3 соат давомида керакли ABGs ни сақлаш учун кўкрак қафасини ҳаракатланишини синчковлик билан кузатиш ва қоннинг газ таркибини тез-тез таҳлил қилиш, вентиляторни мувофиқлаштирилиши керак.\nЭнг кенг тарқалган ножўя реакциялар препаратни юбориш билан боғлиқ бўлган. Бу тонни, шу жумладан кислород десатурациясини ўзгариши, брадикардия, артериал гипотензия симптоматик даволаш билан бартараф этилиши мумкин ва препаратни юбориш жараёнида ўлим ҳолатлари кузатилмаган.\nНьюфактан фақат интратрахеал қўлланиши керак.\nНьюфактан препарати билан даволаш ўпка фаолияти ва артериал газларнинг характеристикасини тез яхшилайди. Шундай қилиб, у нафасни ўзгаришига жавобан ўпка вентиляциясини ўзгартираоладиган малакали шифокор томонидан буюрилиши керак. Бундан ташқари, Ньюфактан қабул қилган чақалоқлар артериал ва тери орқали кислород ва карбонад ангидриди даражаси юзасидан доимо кузатилиши керак.\nЮбориш жараёни вақтида кислород десатурацияси тонини ўзгариши, брадикардия ёки гипотония пайдо бўлиши мумкин.\nАгар бу ҳолат юзага келса, Сиз препаратни юбориш жараёнини тўхтатишингиз ва ҳолатни яхшилаш учун тегишли чораларни кўришингиз керак. Ҳолат барқарорлашгандан кейин препаратни юбориш жараёнини синчковлик билан назорат остида давом эттириш мумкин.\nПрепарат юборилгандан кейин ўпкада хириллаш ёки нам хириллашлар каби аномал товушлар эшитилсада, агар нафас йўлларининг яққол обструкцияси бўлмаса, шиллиқни эндотрахел олиб ташлаш зарурати йўқ. Шунинг учун гипотензия, гипотермия ва гипогликемияни мувофиқлаштириш билан бир қаторда препаратни юборишдан олдин шиллиқни етарли даражада олиб ташлаш тавсия этилади.\nУзоқ муддатли асоратлар ва Ньюфактан билан даволаш билан боғлиқ асоратлар ҳозиргача аниқланмаган.\nЁпиқ тизим контейнери\nЎрамдаги сони 1 флакон/қути\nНьюфактан учун қадоқлаш компонентлари\nХусусияти Компоненти Таркиби\nИчки Флакон I Ф.АҚШ тур шиша\nАлюмин қалпоқча Бутилкаучук\nОралиқ ESP ушлагич Эпоксиполистер\nТашқи Картон Қоғоз\nҚадоқлаш бўйича йўриқнома\nНьюфактан флакони USP I типидаги флаконга тўлдирилади ва резина тиқин билан беркитилади, сўнгра алюмин қопқоқча билан беркитилади.\nҲар бир флакон ЕSP ушлагичда сақланади ва қоғоз киритмали қутига алоҳида жойланади.\n25 тайёр махсулот қутилари барча томондан музли пакетлар билан ўралган катта картон қутига жойланади.\n2 ва ундан кўп ясси шаклланган музли пакетлар қутининг юқори ва пастки қисмларида жойланади.\nМуз сақловчи катта қутига пакет солинади ва тўлиқ мухрланади.\nМуз сақловчи қути сўнгги, ташқи картон қутига жойланади қуйида келтирилган этикетка ёпиштирилади.\n2-8°С ҳароратда (совутгичда) сақлансин.\nИшлаб чиқарилган санадан кейин 24 ой давомида қўлланилсин.\nРецепт бўйича. Фақат стационар шароитида қўллаш учун.\nОлдингисиВиталайн с селеном04.05.2018\nВиталайн с цинком04.05.2018Кейингиси


Саудия Арабистони валиаҳд шаҳзодаси Фаластин ҳукуматини танқид қилди\nСаудия Арабистони валиаҳд шаҳзодаси Фаластин ҳукуматини...\n30.04.2018 13:29 0 1438\nСаудия Арабистони валиаҳд шаҳзодаси Муҳаммад бин Салмон Фаластин ҳукумати, шу жумладан президент Маҳмуд Аббосни тинч келишувга эришиш йўлини инкор қилганликда айблаган. Бу ҳақда АҚШнинг «Axios» нашри хабар берди.\nНашр маълумотларига кўра шаҳзоданинг баёноти жорий йилнинг 27 март куни Нью-Йорк шаҳрида яҳудий ташкилотлари раҳбарлари билан ўтказилган ёпиқ мажлисда янграган.\n«Охирги ўн йилликларда Фаластин ҳукумати уларга тақдим этилган бир неча тинчлик келишувини қўлдан чиқарди. Фаластинликлар учун таклифни қабул қилиш, музокара столига ўтириш ва норозилик билдиришни тўхтатиш вақти келди», — дея маълум қилган шаҳзода.\nМуҳаммад бин Салмон, шунингдек, Саудия Арабистони учун асосий масала Фаластин эмас, Эроннинг минтақада таъсири кучайиши эканлигини таъкидлаган.\nСаудия Арабистони Мухаммад бен Салман


Ayol – ijodkor, ayol – har ishda madadkor | O'zbekko'mir|Узбекуголь|Uzbekcoal\n03.03.2020 MightyMag Staff\nҲар қандай давлат ва жамиятнинг маданий даражаси ва маънавий баркамоллиги азал-азалдан аёлларга бўлган муносабат билан белгилаб келинади. “Ўзбеккўмир” акциядорлик жамиятида “Аёлларнинг оиладаги ва жамиятдаги ўрни” мавзусида 2 март куни ўтказилган маънавият соатида ана шу гап алоҳида таъкидланди.\nХалқаро хотин-қизлар куни муносабати билан Жамият Бирлашган касаба уюшма қўмитаси ташаббускорлигида “Қурилиш-монтаж ишлари” филиали мажлислар залида ташкил этилган тадбирда Жамият корхоналаридан 300 нафар вакил иштирок этди.\nБирлашган касаба уюшма қўмитаси раиси Абдуносир Қаюмов тадбирни қисқача кириш сўзи билан очиб берар экан, Жамият корхоналарида меҳнат қилаётган хотин-қизларни яқинлашиб келаётган Баҳор, Гўзаллик ва Насофат байрами – 8 март билан қизғин қутлади.\nТадбир меҳмонлари − таниқли сиёсий шарҳловчи, Ўзбекистонда хизмат кўрсатган журналист Қобилбек Каримбековнинг мамлакатимизда рўй бераёган ўзгаришлар, хотин-қизларга кўрсатилаётган эҳтиром ва ғамҳўрликлар хусусидаги суҳбати, Ангрен шаҳар бош инфекционисти Роза Темированинг соғлом турмуш тарзини қарор топтиришга оид фойдали маслаҳатларга тўла маърузаси, Ўзбекистон Мусулмонлар идораси Тошкент вилояти вакили Абдурашид Мирзаҳмедовнинг Аёлнинг оила ва жамиятдаги мавқеи борасидаги маърузаси ҳам катта қизиқиш билан тингланди.\nАёл – ижодкор, аёл – ҳар ишда мададкор. Ҳаётни ҳаётга, авлодни авлодга уловчи аёл. Аёл – оиланинг, жамиятнинг ишончи, таянчидир. Аёлга эҳтиром янглиғ ана шундай кўтаринки руҳда ўтказилган тадбир “Ўзбекконцерт” корхонасининг хушовоз эстрада хонадаси Феруза Абдуллаева иштирокидаги байрам дастури билан якунланди.\nМамлакатимиз мустақиллигининг 29 йиллик байрами бахш этган кўтаринки кайфият юртдошларимизни ҳали тарк этгани йўқ. “Ўзбеккўмир” акциядорлик жамияти “Темир йўл транспорти” филиали очиқ майдонида ишчи-ходимлар учун ушбу айёмга бағишаб “Миллий тикланишдан – миллий юксалиш сари” мавзусида маънавият соати ўтказилди. Маънавий тадбирда Ўзбекистон миллий телерадиокомпаниясининг сиёсий шарҳловчиси, “Шухрат” медали соҳиби Қобилбек Каримбеков иштирок этди ва Ватан тараққиёти, […]\n18.09.2020 Admin 643


Покистон суди мамлакат жанубидаги Панжоб вилоятилик 6 кишини ўлим жазосига маҳкум қилди. Ўлимга маҳкум этилганлар қабила бошлиқларининг ҳукми билан 18 ёшли қизни зўрлаганлар.\n28 феврал 2021, Тошкент вақти: 18:22\nсентябр 01, 2002\nУлардан ташқари яна 8 киши жавобгарликка тортилган.\nПаст табақали қабиладан чиққан қиз акасини юқорироқ табақадан чиққан қиз билан бирга кўриб қолишганлари учун жазоланган.\nМазкур жиноят нафақат Покистонда, балки бутун жаҳонда шов-шувга сабаб бўлди. Инсон ҳуқуқлари ҳимояси билан шуғулланувчи халқаро ташкилотлар маълумотларига кўра, Панжоб вилоятида қонунлардан кўра кўпроқ қабила урф- одатларига риоя қилинади. Вилоятда кейинги бир неча ой ичидаёқ 150 дан зиёд шу каби жиноят содир этилган.


Россия АҚШни Сурия бўйича ҳамкорликни давом эттиришга чақирди\n18:20 / 03.10.2016\nРасмий Москва Вашингтонни ҳиссиётларни бир четга қўйиб, Сурия бўйича ишларни давом эттиришга ундайди. Россия ТИВ раҳбари ўринбосари Сергей Рябков РИА Новости агентлигига берган интервьюсида шундай баёнот берган.\n«Биз америкаликларни (...) нима бўлаётганини изоҳлаб бера оладиган ва гуманитар юкларни етказиш ҳамда сиёсий жараёнларни бошлашга масъул бўлган алоқалар бўйича ҳамкорликни давом эттиришга чақираяпмиз. Аммо, бунинг аксини кўряпмиз», — деган дипломат.\nУнинг сўзларига кўра, АҚШ Россияни Сурия бўйича ҳамкорликка барҳам бергани борасида огоҳлантирмаган, бироқ, Вашингтон исталган вақтда шундай қилиши мумкин.\n«Уларнинг совуққонлик билан эмас, балки ҳиссиётларини бошқара олмаётгани боис, ҳар қандай қарор қабул қилиши мумкин», — дея қайд этган Рябков.


1990 йилда Ошкоралик қўмитасида ишлаганимда, “Озодлик” радиосининг мухбири қарийб бир соатлик суҳбат ёзиб олди. Кўнгилдаги ҳамма гапларни очиқ айтдим ва саволларга ҳам ошкора жавоб бердим. Радиода бу суҳбатни бир неча кун давомида бериб боришди. Ўшанда КГБ (МХХ) хорижий радиоларда Ўзбекистон ҳақида чиққан материалларнинг матнини ҳар кун брошюра-китобча ҳолида нашр этиб, биринчи раҳбарга тақдим этиб боришини билиб қолган ва бу китобчани ҳаммага тарқатишни талаб қилгандик. Ҳамма бўлмаса ҳам Олий кенгашнинг барча қўмиталари ҳам ола бошладилар.\nКейинчалик тўхтатишди. Хуллас, Каримовнинг столига қўйиладиган ана шу китобчанинг бир неча сони менинг суҳбатим матни билан тўлганди.\nЎша кунлари Каримов׃\n-Одамлар жуда катта вазифаларда ишлаётганларини билишлари керак. Олий Кенгаш қўмитаси раисининг ўринбосари бу жуда катта лавозим. Бу лавозимдаги одамнинг ҳар бир гапи расмий гапдир. Баъзилар буни билмай бизни дунёга шарманда қилишмоқда. “Озодлик” радиосини бутун дунё эшитади, уни минбар қилиб олиб, бутун дунёда мамлакатимизнинг обрўйини тўкишмоқда,-деди.\nБу гап менга тегишли эди. Каримов исмимни очиқ айтмагани учун мен ҳам умумий тарзда жавоб қилдим. Ошкоралик ҳақида эслатдим. Танқидни бўғишга ўргансак, жамиятни бўғишга ҳам ўрганамиз, дедим.\nЎшанда Каримов шу қадар соддамидики, “Озодлик” радиоси бутун дунёга эмас, фақат Ўзбекистонга қаратилгани, уни ўзбекларгина тинглаши ва ҳатто Ўзбекистонда ҳам уни ҳамма эшитмаслигини, дунёнинг мана-ман деган марказларида ўзбек дастурини эшитиш у ёқда турсин, ўзбек тили нима эканлигидан бехабар одамлар ўтирганини билмаса, деб ўйладим. У биларди. Лекин мақсади мамлакатнинг обрўйини сақлаш эмас, балки танқидни бўғиш эди. Буни вақт ҳам исботлади.\nКейин ҳам у радиолар ва бу радиоларнинг мухбирлари ҳақида гапирганда уларнинг мамлакатни обрўсизлантираётганлари борасида гапириб, уларни ҳатто сотқин, дейиш даражасига қадар етиб борди. У илдизига уриб, шохини зирқиратиш режасида бўлган. Чунки хорижий мухбирларга айтган ҳар бир гапи маҳаллий телевидениеда албатта кўрсатиларди. Қолганлар бундан ўзлари хулоса чиқариб олардилар.\n1990 йил эди. Назарбоев қаердадир Ўзбекистон биздан буғдой олмоқда, дея мақтанибдими, ёки нархи ҳақида гапирибдими, нима бўлса ҳам Каримовнинг қулоғига келиб етибди. У сессияда Қозоғистон ҳақида, унинг раҳбарияти ҳақида қўлини “пештахта” (Каримов “пеш” сўзини “пештахта” деб ишлатишига ишора-ЖМ) қилиб гапирди.\nБиз Туркистон бирлиги учун, деб югуриб юрганларга бу оғир ботди. Мен сессияда Каримовга савол бердим׃\n-Қўшниларимиз билан шундай муаммолар чиққан тақдирда ҳам уни катта минбарга олиб чиқмай, ўзаро мулоқотларда ҳал қилиш мумкин эмасми?\nКаримовнинг жаҳли чиқди ва׃\n-Бу мамлакатимизнинг обрўйи. Агар сиз ватанпарвар бўлсангиз, бу обрў учун керак бўлса, бошни кундага қўйиш лозим!-деди\nКаримовнинг ана шу гапидан кейин “Кундага қўйилган бош” деган катта мақоламни ёзиб, марказий нашрларда эълон қилгандим. Аммо унда бошни кундага қўйишнинг бошқа муҳим талаблари борасида, яъни Каримовнинг гапларининг тескариси ҳақида гап борганди.\nКаримов ўша кездаёқ ҳам ички, ҳам ташқи танқидни бўғишни бошлаган ва мамлакатни обрўсизлантириш масаласи унинг ниқоби бўлган. Мана бугунга келиб, маълум бўлдики, Ўзбекистон жаҳондаги ҳамма ҳисоботлар ва рўйхатларда шармандали ўринларда. Қайси бир соҳада бўлмасин, Ўзбекистон энг обрўсиз мамлакатлар қаторида. Мана Каримовнинг ватанпарварлиги!\nБир пайтлар Каримов менсимай, танқид қилиб юрган Қозоғистон лидери ҳам баъзи масхарабозлик жабҳаларида Каримовни қувлаб етишга уринаётган бўлсада, лекин Қозоғистонни Марказий Осиёнинг, балки МДҲ мамлакатларининг лидери, деб аташмоқда.\nЯқинда Назарбоевнинг Вашингтон сафари олдидан Би-би-си га берган суҳбатида(2006, 28 Сентябр)ги мана бу гапларга энди Каримов нима дейди׃\n“Би-би-си: Жаҳонда Қозоғистонни заиф ва беқарор минтақада барқарорлик ороли сифатида кўрадилар. Қирғизистонда сиёсий инқироз давом этмоқда, Ўзбекистон ҳукуматининг сиёсатини Ғарбда қаттиқ танқид қилишади ва қоралашади. Сиз ўзингизнинг қўшниларингиз билан қандай муносабат қурасиз ва бу муносабатларни ривожлантириш Сиз учун нақадар муҳим?\nНурсултон Назарбоев: Минтақамиздаги сиз айтган давлатлар – Ўзбекистон, Қирғизистон, Тожикистон ва Туркманистон жуда яқин давлатлар. Бизнинг тарихимиз бир, маданиятимиз, тилимиз, динимиз бир.\nҚозоғистон сиёсатида ҳар доим устун ғоя минтақани интеграциялаш бўлган. Бизнинг асосий вазифамиз – ихтилофли вазият юзага келишига йўл қўймаслик ва барқарорлаштирувчи давлатга айланиш ва биз бунинг уддасидан чиқаяпмиз.\nБи-би-си: Қозоғистон иқтисодий ривожланиб бориши баробарида аксар экспертлар мамлакатингизга қўшни давлатлардан муҳожир ишчилар оқиб келиши муқаррар демоқдалар. Бу жараён ҳозирнинг ўзидаёқ давом этмоқда. Аммо келажакда балки сизнинг Ўзбекистондек мамлакатлардан чиққан сиёсий муҳожирлар муаммоси билан тўқнаш келишингизга тўғри келар. Сиз бунга тайёрмисиз?\nНурсултон Назарбоев: Биз ҳозир Қозоғистонда ишлаётган ноқонуний муҳожирларни легаллаштираяпмиз. Фикримча, уларнинг сони бир миллион атрофида. Бундан ташқари биз Ўзбекистондан ва бошқа давлатлардан яна бир миллион одамни жалб этишга тайёрмиз. Улар бизда ишлаб ўзларининг оилаларига йилига 300-500 миллион доллар юборишади…”\nКаримов ўзини обрўсизлантириш баробарида, мамлакатни ва минг афсуски, халқниҳам обрўсизлантирди.\nБугунга келиб, мана шундай одамнинг ҳукумат теппасида қолаётгани халқнинг ҳам қусури, деб қаралмоқда ва бу ҳақда очиқ айтила бошланди.\nЯқинда бир америкалик׃\n-25 миллион одамни бир киши эшак қилиб миниб ўтирган мамлакатдан экан-да,-деди у киноя билан.\nУ фактларни қалаштириб ташлаш учун бармоқларини санашга чоғлаганди, мен׃\n-25 миллион эмас, қарийб 28 миллион,-дедим…\nТабиийки, у эшак деганда “меҳнаткаш одамлар” деган фикрни назарда тутган. Чунки эшак Америкада меҳнаткашлик рамзи.\nЯна ким билсин, балки у эшакнинг биздаги рамзидан ҳам хабардордир?!\n« Диктатура манзаралари Саволга жавоб »\nShJ, on January 2, 2013 at 9:31 pm said:\nАссалому алайкум, Жаҳонгир ака! Янги йил билан сизни муборакбод этаман. Янги йил янгидан-янги яхшиликлар келтирсин юртимизга!\nСизга бир саволим бор эди, имкон топганинизда албатта жавоб ёзарсиз деб умид қиламан.\nСиз «Ошкоралик қўмитаси»да ишлаганингизни кўп ёзасиз. Лекин мен шу жамиятнинг ёш вакили сифатида бирор ерда бу қўмита фаолияти ҳақида ҳеч қаерда маълумот учратмаганман, кейинги 10-15 йилни назарда тутаётганимни тушунган бўлсангиз керак. Билганларим фақат сиз ва ўша даврдагиларнинг бир-иккитасининг хотираларидан олинган ўлда-жўлда тасаввурлар холос. Имкониятингиз бўлганида ушбу қўмита ҳақида, унинг вазифалари, фаолияти, қачон ташкил топгани ва кейинги тақдири ҳақида батафсилроқ ёритсангиз.


Бобомурод Абдуллаевга қўйилган айбловлар ва бугун Ўзбекистонда рўй бераётган кўплаб ўзгаришлар ўртасида бир парадокс бордек.\nУсмон Ҳақназаров тахаллуси остида ёзган мақолаларида Бобомурод Абдуллаев Ислом Каримов режимининг кирдикорларини, бу режим устунларининг жиноий фаолиятини очиб берди.\nБугун мазкур “устунлар”нинг аксарияти устидан бир вақтлар Бобомурод ошкор этган маълумотларга уйқаш айбловлар билан жиноят ишлари очилмоқда.\nБобомурод ҳам моҳиятан айнан шу маълумотларни оммага тақдим этиб, режим қилмишларини фош этгани учун судга тортилган.\nПарадокс шунда. Жиноятчилар ҳам, уларнинг жиноятларини фош қилган журналист ҳам суд қаршисига олиб келинди.\nЭътиборлиси шундаки, журналист мақолаларидаги маълумотларнинг аксарияти ўз исботини топяпти. У узоқ йиллардан буён айтиб келган кўплаб танқидлар (МХХнинг қонундан устун бўлгани, прокуратура, ички ишлар, солиқ ва бошқалардаги тотал коррупция ва ҳк) ҳозир деярли ҳар кун президент тилидан янграмоқда.\nБобомуроднинг мақолаларида тилга олинган коррупционерлар эса шу кунларда бирин-кетин “ичкари”га олиняпти. Бу жараён янада кучайиши мумкинлигини башорат қилишга асослар ҳам етарлича топилади.\nЖурналист мақолаларининг илк нишонларидан бўлган Гулнора Каримовага отаси қурган режимнинг емирилишини эркинликда кутиб олиш ҳам насиб этмади.\nУ ўз очкўзлиги орқасидан бошқа қудратли кучларга тегишли бизнесга дахл қилгани учун тузум чиғириқлари орасида янчиб ташланган илк нуфузли қурбон бўлди.\nРежим ўз болаларини ея бошлади, дея тарифланган эди бу ҳолат ўша пайтларда.\nКейин эса МХХнинг Бобомурод мақолаларида жиноятлари фош этиб келинган мансабдорлари ака-ука Ҳаётхўжаевлар, Шуҳрат Ғуломов панжара ортига кетди.\nНавбат собиқ бош прокурор Рашид Қодиров кланига етиб келди. МХХнинг яна кўплаб мансабдорлари бугун қонун олдида жавоб бераётир.\nЖурналистни айнан уларни фош этгани учун жавобгарликка тортиш махсус хизматларнинг ўз башарасини очиб беришига олиб келарди. Шу боис, оддий қаламкашга давлат тўнтаришига тайёргарлик кўриш айби ҳам тиркалди.\nАлбатта, бу айбловнинг қанчалик кулгили эканини кўпчилик сезиб турибди. Агар бу айблов йўққа чиқарилса, махсус хизматларнинг “юзи” қора бўлиши аниқ.\nЭнди суд олдида Бобомурод парадоксига қандай ечим топиш масаласи турибди. Бу жуда қийин дилеммага ўхшайди. Зеро, бу вазиятда ҳам “жабрланувчи”, ҳам “айбланувчи” томон панжара ортида турибди…\ndata-title="Бобомурод парадокси" data-description="Бобомурод Абдуллаевга қўйилган айбловлар ва бугун Ўзбекистонда рўй бераётган кўплаб ўзгаришлар ўртасида бир парадокс бордек. Усмон Ҳақназаров тахаллуси остида ёзган ..." data-image="https://eltuz.com/wp-content/uploads/2018/03/rasm3659.jpg" data-url="https://eltuz.com/kundalik/203471/" data-services="facebook,odnoklassniki,twitter,telegram" data-counter="ig">\n“Биз фермерликнинг энг яхши даврларини ўтказиб қўйган эканмиз. Бу йилги аҳволимиз шундай далолат бермоқда”. Бу қашқадарёлик бир фермернинг эътирофи. ...\n2 сентябр 2017\nПетиция: Ўзбекистон пахта саноатидаги мажбурий меҳнатни тўхтатинг!\nЎзбекистонда ҳар йили талабалар пахта теримига мажбурий жалб қилинади. Иловадаги анимацион видео айни муаммо ҳақида: Нима учун Ўзбекистонда бундай ...\nЎзбекистон Бош прокуратураси матбуот хизмати ходими 23 февраль куни телефонда «Элтуз» мухбирига собиқ бош прокурор Рашиджон Қодировнинг ҳибсга олинмаганини, ...\nСобиқ воизнинг арзон алжираши\nКаримов режими ҳосиласи бўлган “журналист” Шерзод Қудратхўжаев матбуотдаги чиқишида ўзбекларни “бензин қимматласа, дод-вой соладиган арзон одамлар”, деб атади. У ...


Kutubxona - Ulugʻbek Hamdam. Otash (hikoya) / Kiril\nSiz shu sahifadasiz: Ulugʻbek Hamdam. Otash (hikoya) / Kiril\nАсар номи Оташ (ҳикоя)\nҚўй боқиб юриб шу томонларга тасодифан келиб қолган болакай кўриб қолмаганда Оташнинг ҳоли нима кечарди — айтиш қийин. Ёши қирқни қоралаб қолганига қарамай сўққабош яшаса, устига устак, улкан шаҳардан четда — истиқоматчилари бирин-сирин мангуга тарк этган, бугунга келиб нураб битаёзган хароба қишлоқда моховдек бир ўзи турса, ким ҳам унинг ҳушсиз ётганидан хабар топарди дейсиз... Хуллас, Яратганнинг марҳамати билан Оташни шифохонага жони чиқмасдан етказишди. Ўзиям нақ уч кун деганда кўзини очди. Очдию бирданига ҳеч нимани — қаерда ётганини, ўзига нима бўлганини эслай олмади. Кейин эса ҳаммаси аста-секин ёдига туша келди: худди кун чиқаркан, атроф ёришиб, нарсалар аниқ-тиниқ кўрингани каби...\nЎша куни Оташ вайронага айланган уйлардан бирида титкиланиб юрганди. Бирдан ташқарида уй ҳайвонларини тартибга чақириб юрган боланинг «қур-э-қур-э»; си қулоғига чалиндию беихтиёр ўша ёққа одимлади. Лекин на қўй-қўзинию на болани кўришга улгурди: бирдан кўнгли беҳузур бўлиб, қуриб қолган ариқ бўйида ўсган чинорга суянганча кўзларини юмди. Кейин... кўрингки, қобоғини очиб ўзини шу ердан — палатадан топди...\nОташ атрофга қаранди — бўлмада ўзидан бошқа яна бир киши бор бўлиб, кўзларини жипс юмиб ётарди. Ухлаяптими ёки шунчаки қобоқлари юмуқми, билиб бўлмасди. Балки комададир...\nПалата дейилгани ойнаванд тўсиқлар қўйилган алоҳида бўлимлардан иборат бўлиб, чамаси Оташнинг ҳам ўнг, ҳам сўл томонида яна қатор шундай ажралмалар тизилганди. Ана, ҳамшира бежирим аравасини судраб нариги палатадан йўрғалабгина кириб келди-да, Оташга боғланган тиббий анжомлар ҳолатини текширган бўлди: беморнинг юзига кўзи тушиб эса салом берди, сўнг билагини тутиб игна урди.\nОташ ўз аҳволининг танглигини сезиб қолди. Чунки ҳамширани кўриб-эшитиб турса ҳам унга жавоб беролмади: лаблари, тили ўзига бўйсинмай турарди: юзидан, зариф табассумидан жуда латофатли кўринган ҳамширанинг меҳрибонлигига яраша илтифот кўрсата олмади. Ҳатто қиз игна урганда на ўз баданини ва на ҳамширанинг бармоқларини ҳис қилди. Гўё сезги туйғуси уни тарк этгандек. Ҳамшира ишини битириб қўшни палатага аравачасини ғилдиратиб узоқлаб бораркан, Оташ беихтиёр унга талпиниб қўлларини чўзмоқчи бўлди ҳеч қурса имо-ишора билан чақирмоққа тутинди. Лекин қўллари кўтарилмади: ҳамшира қайси ҳолатда қўйиб кетган бўлса, ўшандайлигича қолаверди...\nБирпас ўтар-ўтмас уни негадир уйқу босди...\nТуш кўрибди. Яна ўша таниш манзара... ўша аёл — Солия. Оташ зўр бериб, овозининг борича чақирармиш: — Солия!... Солия!.. — Лекин аёл эшитмасмиш. Орадаги масофа у қадар узоқ эмас, бақириш у ёқда турсин, астагина «Солия»; деса ҳам эшитилиши керакдекмиш-у...\nОташ ўз уйида эмиш, Солия бўлса шаҳар ва шу уй ўртасида нималардир қилиб юрганмиш. Оташ азбаройи қизиққанидан шу қараб ҳам Солиянинг нима иш қилаётганини тушуна олмасмиш. Бир қараса, у ўта муҳим юмуш билан бандга ўхшармиш, бир қараса, аёл шунчаки у ёқдан бу ёққа бўш-баёв кезиб юргандекмиш. Лекин Оташ уни ҳалиям чақирармиш. Ўзи эса турган жойидан жилмасмиш. Жилиши мумкин эмасмиш. Чунки у чегарага — ўзи Солиҳага яқинлашиши мумкин бўлган сарҳадга келиб қолганмиш. У ёғига юриши мумкин эмасмиш негадир. Солиҳа бўлса... Солиҳа бу томонга одим босиш у ёқда турсин, Оташнинг изтироб билан бақириб-чақиришларига бир қиё боқиб ҳам қўймабди. Бутун кучини тўплаб яна «Солия!!!»; дея жонининг борича чақирибди ва тўсатдан бўғзи йиртилиб, оғзидан шариллаб қон оқа бошлабди. Шундан кейин у Солиянинг исмини айта олмай қолибди — бундан эса ҳоли ёмонлашибди...\n— Сизга нима бўлди? Уйғонинг!.. — Оташ кўзини очиб, тепасида қути ўчган бояги ҳамширани кўрди.\n— Ёмон туш кўрдингиз, шекилли, босинқираяпсиз... Ҳозир, — ҳамшира сувга нимадир томизиб келди-да, Оташнинг бошини бир қўли билан хиёл кўтарганча стаканни лабига тутди. Кейин каровот поясидаги сочиқни олиб беморнинг тердан сув-сув бўлиб кетган юз-кўзини, пешонасини артди. Шунда Оташ сочиқни, ҳамширанинг қўлини ҳис қилди. Томоғини қириб кўрди — ўз овозини ўзи эшитди. Ичига илиқлик югуриб, қўл ва оёқларидаги бармоқларини қимирлатиб разм солди: гўё ҳаммаси жойида.\n— Раҳмат, — деди паст, хириллоқ овозда кўнгли тинчиб нари кетаётган ҳамширага...\nИкки-уч кун ўтиб, Оташ ўрнидан туриб юрадиган бўлди. Лекин аллақандай хижиллик барибир уни тарк этмасди.\n«Нима ўзи у? Қаердан келди? Нега кетмайди?»; — Бу саволларнинг жавобини билмасди Оташ.\nДераза оша кеч кузнинг намчил ҳавосида «дийдираб»; турган дарахтларга боқар экан, аста қўзғалиб ташқари чиқди. Хазонрезги. Оташ шамол супураётган йўлакда бир пас кезинди. Ич-ичидан бир титроқ келиб, ортга қайтди. Нияти — бино олдидаги скамейкада бироз тин олиш эди, — чоғи келмай ичкарилади. Узун каридордан ўз бўлмаси томон аста одимлаб бораркан, бош врач хонасининг қия очиқ қолган эшигидан учиб чиқаётган сўзлар қулоғига қўрғошиндай қуюлди.\n«Отабекнинг юриб қолганига кўп ҳам севинманг, қариндошларига секин тушунтиринг, у — узоққа бормайди...»;\nОтабек кетаётган жойида «тақа-тақ»; тўхтади. Бош врач қўл остидаги ходимларга у билан боғлиқ тағин нималардир деди, лекин Отабек энди уларни эшитмасди... Йўқ-йўқ, эшитардию, маъносини англамасди...\n— Нима қилиб турибсиз бу ерда? — палатадан чиққан бошқа бир ҳамшира Оташни билагидан тутиб етаклади.\n— Жудаям ухлагим келяпти. Илтимос, уйқу дорингиздан берсангиз, -ялинганнамо оҳангда деди Оташ ўзини кароватга ўтқазиб қайтишга чоғланган ҳамширанинг қўлларини тутиб.\n— Вой, энди ухлаб турдингиз-ку, — ажабланди ҳамшира.\n— Ундай эмас, кечаси мижжа қоқмадим. Чарчаб кетдим. Ёлвораман... -тараддудга тушиб қўлини тортиб олмоқчи бўлган ҳамширани қўйиб юбормай илтижо қила бошлади бемор.\n— Вой, манави кишига қаранглар, — кулди ҳамшира хиёл қизаринқираб. — Мен ўзимча сизга дори буюролмайман. Врачдан сўраб келай, — қўлини аранг қутқариб олган қиз чопиб нари кетди.\n— Тунда ёмон ухламадингиз, чамаси, Отабек? — гап қотди газета варақлаб ётган ёши улуғроқ бўлмадоши.\nОташ унга бир қараб қўйдию индамади: юрагига қил ҳам сиғмай турган шу тобда жавоб бергиси келмади. Лекин хиёл ўтмай бояги ҳамшира қўлида тайёр ўқланган игна билан рўпарасида пайдо бўлганда юзи ёришгандек бўлди...\nОташ кўзларини очганда вақт алламаҳал бўп қолганди. Буни у деразага тўр солган шом рангидан англади. Шамол кучайиб, дарахтлар у ёқдан бу ёққа гувлаб солланарди. Яна қулоғига япроқларнинг «чирт-чирт»; узилгани урилди...\n«Хазон япроғига, эй боғбон, эмассен моне»;.\nҚўшиқдан эсида қолган ушбу байт Оташнинг миясида чарх ура бошлади. «Солия»; деди пичирлаб. «Солия, сени жудаям-жудаям соғиндим! Яна бир вақтлардагидек чақирсам, келасанми? Сўнгги бор... Солия, сўнгги бор»;.\n— Ҳадеб ухлаб, хаёл суравермай манавини еб олинг, куч бўлади, -кароватнинг махсус хонтахтасига ярим коса бўтқа, икки кесим бўлка нон, бир бўлак қовурилган балиқ ва оппоқ финжонда чой қўйди ҳамшира, — тушдан кейин сизни йўқлаб қариндошларингиз келувди, уйғотиб бўлмади. Кечқурун яна келамиз, дейишган.\n...Оташ ётавериб зерикиб кетди. Кейин беихтиёр равишда чўзилиб тумбочкани очди-да, ичидан қоғоз ва қалам чиқарди. Ташқарида бир маромда тебраниб қўшиқ айтаётган ва ўз қўшиғи оҳангига мос тарзда рақс тушиб ороланаётган дарахтнинг суратини чиза бошлади. Илгари ҳам у дарахт расмини кўп ишлаган, умуман, унинг чизган суратларининг ярми Солияга бағишланган бўлса, қолган ярмида дарахт бор эди. Лекин нега бундай, ўзи ҳам билмасди. Оташ Солияга бағишланган юзлаб суратлари мотивини яхши англар эди, бироқ дарахт-чи, унинг тагмаъноси нима экан? Сираси, у дарахтни турли кўринишларда чизган эди: ҳамма фасллардаги, ҳамма кўринишлардаги дарахт расмларини солганди. Назарича, дарахт инсон кўнглидаги кераксиз ҳою ҳавасларни ташқарига қувиб ҳайдарди. Дунёнинг ўткинчилиги ва умрнинг омонатлиги тўғрисидаги энг гўзал, энг таъсирли қўшиқ дарахтга тегишли эди. Шохларида хоҳ япроқ бўлсин, хоҳ бўлмасин, қатъи назар, тинглай билгич — қалб қулоғи очиқ одамлар учун дарахтлар ҳамма вақт — қишин-ёзин ҳикмат айтадилар, ҳа...\nОташнинг билганлари шулар эди. Энди бўлса, унинг қаршисида — қоғозда тағин бир қўшиқ куйлаётган улкан дарахтнинг қадди ростланиб бораркан, туйқусдан бошқа бир нарсага — ҳалигача ҳеч ақлига келмаган бир маънога дуч келиб қолди. У ҳам бўлса, Солияни севишига, Солияга бўлган муҳаббатини қалбида бир умр кўтариб юришига муносиб иқлим яратган куч, аслида, шу дарахтлар, улар куйлаётган ажабтовур қўшиқлар экан. Ҳа-ҳа, ишонаверинг, айнан шулар экан... Нега, дейсизми? Чунки бир пайтлар Оташ ҳам дунёи дуннинг одами эди — турли-туман кийинишни, ширин-ширин ейишни, хил-хил машиналарда юришни севгувчи моддият қули эди — эслайди, ҳаммаси ёдида. Энг гўзал, энг жозибадор аёлларга ишқи тушиб, кечаю кундуз улар билан маишат қилганларини ҳам унутган эмас. Кунлардан бир кун ана шундайлардан бирининг уйидан ярим тунда қайтаётиб йўл ўртасида машинаси бузилдию ўша ерда тонггача қолиб кетди. Шаҳаргача бир неча чақирим бор эди. Атрофда «йилт»; этган чироқ кўринмас, фақат ёнгинасида шамолда солланиб, ўзича куйлаб ётган бир боғгина эътиборини тортарди. Аслида, ҳаммаси ана ўшандан бошланганди. Оташ саҳаргача ўша боғни, унинг дилларни энтиктирувчи қўшиғини тинглаб чиққанди. Тинглаб, унга ошиғу беқарор бўлиб қолганди. Шу-шу аваллари ҳар хил мавзуларда мўйқалам тебратадиган ёш рассом энди фақат ва фақат дарахтзорни, дарахтларни, дарахтни чизадиган бўлди-қолди! Кейин... ҳеч қанча вақт ўтмай тақдир уни Солияга рўбарў қилди... Эҳ, буларнинг бари бирам сирлики...\nОташ сурат чизишга шунчалар берилиб кетдики, палатадошининг гаплашмоқчи бўлиб икки-уч луқма ташлаганиниям пайқамади. Доим шунақа — илҳоми келганда ботинида — кўкрак қисмида аллақандай махмурлик пайдо бўлади-да, у шу ҳолатнинг асирига айланади. Айланиб то асари якунлангунча унинг ичида у ёқдан бу ёққа иссиқ қон каби (ҳар ҳолда унга шундай туюлади) оқаверади. Ҳозир ҳам шундай бўлди. Шиддат билан тортилаётган чизиқлар, мўйқаламнинг кетма-кет ҳимолари қоғозда ҳайратангиз бир дарахт сувратини барпо қилиб улгурганди. Унда кузнинг зафарон туси акс этганди. Лекин ғоят жозибадор кўринарди. Ҳавода учиб тўзғиётган олтинранг япроқлар қараган кишининг кўнглига маҳзун кайфият олиб кирар-у, уни қайғуга ботирмасди. Билъакс, дарахт шохларининг бир томонга хиёл эгилган ҳолати ва барглардан бунёд этилган сочларининг ажабтовур байроқдек ҳилпираши томошабин қулоғига дарахт куйлаётган қўшиқдек уриларди...\nОташ яна анчагача сурат устида ишлаб — тарошлаб ўтирди. Бир маҳал ҳамшира кириб келди: «Чақирсаям эшитмайсиз-а, Отабек ака?»; дедию рассомнинг қўлидаги чизмасини мўйқаламига қўшиб беозоргина суғуриб олди: «Кўргани келишди»;.\nОтабек эшикка қараб, онаси ва икки укасини кўрди-ю юзларида табассум пайдо бўлди: «Ассалому алайкум, она!»;\n— Ваалайкум салом, болагинам, ваалайкум салом!.. — онанинг овози титрар, кўзлари жиққа ёш эди. Отабек бўйлари баланд, басавлат укалари билан сўрашаркан, яна ўшандай сўлғин нигоҳларни учратдию ҳаммасини тушунди: жигаргўшалари баридан хабардор экан!.. Айни дамда нарироқда бояги суратга ажабланиб боқаётган ҳамширага кўз қири тушиб улгурди.\n— Нега йиғлайсиз, онажон? Отдекману... — ўзи айтаётган гапга ўзининг ишончи бўлмагани учун Оташ узуқ-юлуқ жумла тузди, — яқинда жавоб ҳам беришади...\n— Иншаоллоҳ, болам, иншаоллоҳ... — она енгининг учи билан кўзёшларини артди. — Илойим, айтганинг чин бўлсин!..\nОташ укаларига қаради: улар кўзларини олиб қочишга беҳуда уринишаётгани шундоқ юз ифодаларидан аён эди. Бири юзини дераза томонга бурган (лекин у ерда ҳеч нима кўринмас — шом тушиб бўлганди), бошқаси бўлса, курсида омонатгина ўтирган кўйи туфлисининг тагчармига қараган киши бўлиб вақтни чўзмоққа тиришарди.\n— Битта қизни деб ўзингга жабр қилдинг-да, — онаизор ўзига ўзи гапиргансимон ҳасратдор овозда сўзлай кетди, — ёшинг ўттиз еттига чиқди-ю ортингда қоладиган зурриёдинг йўқ, жон болам...\n— Она!.. — деди боядан бери юзини «дераза билан беркитиб»; турган ука, — Она, ҳозир шу гапларнинг мавридими? Акам ёш бола эмас-ку! Нима қилишини ўзи билар, ахир...\nБундай тортишувлардан безиб кетган Оташ норози алфозда кўзларини қаттиқ юмди...\n— Туринг, нонушта қилволинг, — деди яна ўша ҳамшира. — Ҳозир бош врач «обход»;га кириб қолади, бўлақолинг.\nОташ эринибгина кўзларини очди.\n— Ваалайкум... Нима, сиз ҳар куни ишлайсизми?\n— Йўғ-э... — деди ҳамшира патнисни беморнинг «хонтахта»;сига авайлаб қўяркан, — унақада чарчаб қоладию одам. Шеригимнинг ўрнига чиқдим. Иши чиқиб қопти.\nОташнинг иштаҳаси йўқ бўлса-да, аста туриб юз-қўлини чайиш мақсадида шундоқ биқинда жойлашган ваннахона томонга юрди. Қайтиб чиққанда эса қаршисида пайдо бўлган ҳамшира илтимос қилиб қолди: «Менинг ҳам суратимни чизиб беринг»;.\n...Оташ ҳамширанинг суратини кун-узоқ чизди...\nНавбатчилигини якунлаб уйига равона бўлаётган ҳамшира эшикдан кириб келгандаям берилиб ишлаб ўтирарди. Қиз расмга бир муддат тикилиб турди-да, сўнг «Нима бу?»; дегандек рассомга боқди. «Бу мендан кўра анави суратдаги дарахтдан қараб турган аёлга кўпроқ ўхшаб қопти-ку, Отабек ака?»;\n— Қайси дарахтдан қараб турган аёл, тушунмадим? — ажабланди Оташ.\n— Сиз фақат битта қиёфани чизасизми, дейман? — энди росмана хафа бўлиб гапирди ҳамшира. — Майли, буниям ўша аёлга беринг...\nОташ стул суянчиғига суяб қолдирилган суратни қўлига олиб разм солди — у чиндан ҳам Солияга ўхшаб турарди. Кейин шошиб кеча чизган суратига қаради. Йўқ, унда фақат дарахт бор эди. «Қанақа аёл?»; деди энсаси қотиб. Кейин суратларни олиб рўпарасидаги дераза рахига тираб қўйди.\nКечқурун кетган кетиб, қолган қолиб, атроф сув қуйгандек жим-жит бўлган пайт суратларга кўзини қадаб хаёл суриб ўтирган Оташ бирдан ҳаяжон билан ўрнидан туриб кетди. Турибоқ суратларнинг олдига борди, дарахт тасвири туширилган расмни қўлига олиб, кўзларини йириб қаради: Ё қудратингдан! У ерда чиндан ҳам Солия бор эди. Фақат... фақат орқа планда — ичкаридан улкан дарахтнинг орасидан — бағридан маъюс боқиб турарди. Оташнинг лаблари учар, титроқ бармоқларини суратга олиб борар, лекин яна чўчиб ундан узоқлатар, кўзлари дамодам ёшланар эди. Бир маҳал суратдан дарахт чекинди ва бошидан-оёқ инсон қиёфасини олди — энди ошиқ рўпарасида маъшуқа турарди. «Қачон мен сен билан ёп-ёлғиз қолгум!»; лаблари шивирлади Оташнинг. У бир пайтлар — севишиб, дунёларни унутиб юрган вақтлар шу мисрани Солияга бот-бот айтгувчи эди. Бироқ тақдир экан — улар ҳеч қачон бир-бирлари билан ёлғиз қолишмади. Пешона ёзиқлари бунга йўл қўймади. Мана, ниҳоят, ўша орзуси ушалиб турибди ошиқнинг. Оташнинг кўзларидан оққан шошқатор ёшлари «тим-тим»; томиб суратга тушар, ундаги бўёқлар секин-аста шувалиб бир-бирига чаплашиб борар, лекин буни фарқлайдиган ҳоли йўқ эди ошиқнинг... Оташ ана шу ҳолида йиғлаб-титраб бир мунча вақт қолиб кетди. Кейин эса... кейин Солия билан уришиб қолган ўша малъун куни «лоп»; этиб ёдига тушди. Тушди-ю кўнглида ухлаб ётган гина-кудрат уйғониб қолди: «Агар сен ғурур қилмаганингда ҳаммаси бошқача бўлиши мумкин эди, Солия!»;\nОташ суратга қараб мурожаат қиларди, бироқ ундаги аёл — Солия бир зумда кўздан ғойиб бўлди. Оташ тараддудланиб қолди: типирчилаб ўзи чизган суратнинг гоҳ у, гоҳ бу ёғига қарар, эндигина шу ерда — қаршисида уни тинглаб, у билан мулоқот қилиб турган Солия қай ерга «учиб»; кетганининг сирига етолмай доғда қолди. Шундан кейин Оташ суратни дераза рахига қайта қўйди, ўзи бўлса «ундаги Солия»;ни илк пайқаган жойига — кароватга чиқиб ўтирдиямки, фойдаси тегмади. Суратда фақат дарахт — сариқ сочлари шамолда селкиллаб турган улкан дарахтгина қолди... Оташнинг жиғибийрони чиқиб, хуноб бўлиб ётди. Кейин чарчоқ устун келиб кўзи илинди. Яна туш... Яна Солиясиз кечган шунча йиллар ўтмагандек эмиш: улар худди бир вақтлардагидек бирга эмиш. Қадди-қоматлари ҳам, қилиқ-қиёфатлари ҳам бурунгидек денг. Электричкага чиқиб тоққа — лола сайрига борганмишлар. Қучоқ-қучоқ қизғалдоқ, лола, бинафша теришармиш, бир-бирларининг бошидан қучоқ-қучоқ сочишармиш ҳам. Юриб-юриб тоғнинг баланд бир чўққиси қаршисига келиб қолишибди. Чўққининг ён бағрида эса анвойи гуллар ўсиб ётганмиш: лола бўлиб лолага, қизғалдоқ бўлиб қизғалдоққа ўхшамасмиш. Ҳатто бинафшадан ҳам нимадир бор эмишу, асли бошқа гул эмиш. Солия ўша гулга ошиқ бўп қолибдию чўққига чиқамиз деб туриб олибди. «Сен шу ерда туратур, ўзим олиб келаман»;. Оташ тепага қараб тирмашибди. Чиқибди. Ўша — дунёдаги ҳеч бир гулга ўхшамайдиган, лекин борлиқ чечаклардан гўзалроқ, хушбўйроқ гулни узиб олар чоғида оёғи тойиб, икки қулоч пастдаги қояга қаттиқ урилибди. Зарбдан чап қўли синиб, осилиб қолибди. «Шунча гуллар турганда, яна гул деб қайсарлик қилганингни қара, Солия!..»;. Оғриқ устида хаёлидан ўтибди унинг. Қайтиб пастга тушганда эса Солия йўқ эмиш. «Солия, қанисан, қаердасан?»; дея қичқирибди. Қичқириқ зўридан яна томоғи йиртилиб, яна оғзидан қон келибди. Атрофда — боя Солияни қолдириб кетган жойда, унинг нари-берисида одамлар бор эмиш ва Солия гўё ана ўша одамлар орасига кириб ғойиб бўлганмиш: «Солия!..»; Лекин уни ҳеч ким эшитмасмиш. «Шу ерда бир қиз турганди, чиройли, сарвиқомат, сочлари сумбул, кўзлари хумор... Кўрмадингизми?»; Одамлар унга парво қилишмасмиш, эшитмасмиш ҳам. Гўё Оташ бору, улар йўқ. Ёки улар бору, Оташ йўқ. Ё униси, ё буниси сароб каби...\n«Солия!!!»; Ўзининг овозидан ўзи чўчиб уйғониб кетди Оташ. Кўзларини катта-катта очиб атрофга қаради — бўлмада унинг ёлғиз ўзи. Шеригига қачон жавоб тегиб улгурди — ҳудо билади. Фақат нариги томондан «Жим»; деган уйқули нидо келди. Кейин «шип-шип»; деган шиппак товуши ҳам қулоғига чалинди — ҳамшира бўлса керак...\nОташ бошқа ухлай олмади. Қўзғалиб ўтирди. Кўзи беихтиёр дераза рахидаги суратга тушди. Юзасида ой ёғдуси ўйнаб турган дарахт — гўё ҳаракатга келди ва тебрана-тебрана яна Солияга айланди. «Солия»;— шивирлади Оташнинг лаблари. «Солия, яна келдингми!.. Солия, сени соғиндим, жудаям соғиндим!.. Сенсиз бу дунё менга бегона бўлиб қолди, тушуняпсанми? Гўё етти ёт мамлакатга сургун қилинган маҳбусдек сезаман ўзимни. Сендан айрилган кунимдан бери шундайман — муҳожирман. Солия, сен менинг қайтишим мумкин бўлган ягона жойим, мунис Ватанимсан!.. Бироқ ўзинг қайдасан? Дўхтирлар куним битиб қолганини айтишмоқда, чақирсам, келасанми? Солия, бу менинг сендан охирги илинжим, ўтинаман: кел! Токи мен бегона юртларда хор-зор бўлиб ўлиб кетмай. Сенга — Ватанимга қайтиб, шу қучоқда жон берай, Солия!..»;\n— Бемор Набиев, нега ўзингиз билан ўзингиз гаплашиб ўтирибсиз, қани, тўшакка киринг, бошқаларнинг дам олишига халақит берманг, — ёши каттароқ бошқа бир ҳамшира келиб, болани ўрнига ётқизган каби Оташни жойига ўраб чиқиб кетди.\nОташга бу ёқмади: умрга татигулик суҳбатни бўлгани учун ҳамширани ёмон кўриб кетди. Лекин яна туриб қараганида суратда Солия йўқ эди. Шунда у бир сирни тушуниб қолгандек бўлди: юраги муҳаббатга тўлиб-тошган дамларида суратда Солияни, қолган вақтларда эса дарахтни кўраётган эди, ажаб!\n«Солия, биз бир-биримизни нега йўқотганимизни энди тушуниб етдим. Сен билан ажралишган ўша машъум кунда кўзларимиз фақат ва фақат дарахтни кўрган экан. Биз ўша куни бир-бировимизни кўролмай қолган эканмиз...»;\nКейин нима бўлди — Оташ эслай олмади. Фақат ҳушига келганида тепасида бир тўда оқ халатли одамлар ҳовлиқиб у ёқдан — бу ёққа чопиб, шошилиб юришарди.\n— Уни йўқотяпмиз!..\n— Бугун бўлмаса, эрта-индин барибир йўқотамиз...\n— Тезроқ юрагини массаж қилинг, массаж!..\nҚулоғига элас-элас кираёттан бу сўзларнинг негадир қадри қолмаганди. Улар фақат товушдангина иборат эди, мазмуни эса қаёққадир ғойиб бўлганди. Ажаб, сўзлар, жумлалар ўз ҳолича ҳар қанча мудҳиш жарангламасин, мазмуни киши қалбига кириб бормаса, ҳеч экан, ҳеч!..\nКейин нима бўлди, орадан қанча фурсат кечди — Оташнинг булардан хабари йўқ. Назарида узоқ, жуда узоқ чўзилган уйқудан кўзини очганида ўзини гўё ҳеч нима бўлмагандек ҳис қилди. Фақат бутун вужудида ланжлик бор эди — қимир этгиси келмасди. Аммо бинойидек гапира оларди. Демак, у ўлмабди. Ана, тунов кун ундан хафа бўлган ҳамшира келяпти. Ҳозир бир нима дейди...\nЛекин у лом-лим демайди. Оташ томонга бир мунглиғ боқадию қўшни бўлмага равона бўлади. Нега? Ёки суратининг ўзга қизга ўхшаб қолгани бояқишнинг дилини шунчалар ранжитдими?..\nКўп ўтмай палатага ота ва онаси киришади. Лекин улар ҳам Оташга ҳамширага ўхшаб қарашади, авайлаб, худди охирги марта гаплашаётгандек лутф кўрсатишади. Бундан эса Оташнинг ғаши келади. Навбат билан ҳузурига кириб-чиқаётган тўнғич укасини қўлидан тутади:\n— Менга қара!.. Менга... менга қанча қолди?..\nУкаси қийналади. Лекин тўғри жавобни айтмагунича акасининг ўткир нигоҳларидан қоча билмайди:\n— Икки-уч кун...\n— Салом, Солия!..\n— Вой, ассаломалайкум, Отабек ака!\n— Шукр, ўзингиз тинчмисиз? Йўқолиб кетдингиз. Қўнғироқ ҳам қилмайсиз бундоқ... — гина, араз ва навозиш қилган бўлди Солия.\n— Сенга халақит бермай дедим...\n— Сени кўришим керак... Сўнгги марта, эшитяпсанми?..\n— Тинчликми? Одамни қўрқитмай гапиринг, Отабек ака...\n— Узр...Кечир мени... Ростданам, бемаъни гап айтдим, шекилли.\n— Кардиология марказида, охирги қават, лифтдан ўнгга қараб юрганингда энг четдаги палата. Оппоқ эшиги бор...\n— Вой, нима қилди?.. — овозига хавотир аралашди аёлнинг.\n— Бугун келасанми?\n— Ҳа... илтимос, келмасанг бўлмайди, Солия!.. — юрагидаги титроқ овозига кўчди Оташнинг... — Ўтинаман: кел!..\n— Хўп, ҳаракат қиламан...\nСурат гўё бағрини катта очдию Солия тимсолида Оташни маҳкам қучиб олди — унда тасвирланган дарахт мусаввир йигитнинг маъшуқаси сиймосига айланди — қолди. Оташ эса уззу кун ундан нигорон кўзларини узмади.\n— Мана, Солия, ҳаммаси — менинг ҳаётимнинг ҳаммаси шундан иборат экан: туғилдим, севдим ва... Яхшиям сен бор экансан... Сенга рўбарў қилгани учун қисматимга шукрона айтаман. Ахир... ахир сен бўлмасанг, мен бу ерда — дунёда нима иш қилган бўлардим? «Туғилдим ва ўлдим»; деб айтган бўлармидим?..\nМана, яна сен келасан!.. Кўришмаганимизга ҳам неча йиллар бўп кетди. Охирги гал суратларим кўргазмасига келгандинг. Суратлардаги ўз сиймонгни кўриб, секингина «Eсингизни еб қўйибсиз. Одам ҳам бир кишига атаб шунча расм соладими!..»; деб, хижолатдан қочиб кетгандинг. Кейин... кейин менга хабар юборгандинг: «Кечиринг, кўпчиликнинг нигоҳини кўтара олмадим... Наҳотки, бир аёлни шунчалар севиш мумкин?!»;\nEртасига эса яна бир хабар олгандим: «Илтимос, уйланинг»;. Эҳ, Солия, кимга қарамай, ҳаммада сени кўрсам, юрагимгагина эмас, кўзларимга ҳам сен тўлиб олган бўлсанг, мен яна нетиб бошқага уйланай? Аслида, сени кўрган кунимдан сенга уйланганман-ку!.. Сен ҳар доим, ҳар лаҳза мен билан биргасан: ҳушимда ҳам сен, тушимда ҳам...\nКейин Оташнинг ёдига талабалик чоғларидаги бир воқеа тушди. Ўшанда физкултура дарси эди. Оташ спорт биносига кириб кетаркан, скамейкада хаёл суриб ўтирган Солияга кўзи тушиб, олдига борганди. « Мазам йўқ»;. «Унда мен сен билан ўтираман»;. «Вой, дарс-чи?»; «Қизиқмисан, сен билан бир соат суҳбатлашиш имкони бор экан, мен қандай қилиб дарсга кираман?.. Ҳузурингда ўлтиришдан ортиқроқ дарс йўқ мен учун!..»;\nХиёл ўтмай қаёқдандир пайдо бўлган уч-тўрт олифта йигит Солиянинг ён тарафига ўтирар-ўтирмас, гап ота бошлашганди. Кейин маълум бўлишича, улар шу университетдан ўзларига қайлиқ қидириб юришган экан. (Қилиққа қаранг: бўлажак турмуш ўртоғинг билан ҳам кўчадаги сатангларни «овлагандек»; қилиб танишасанми?..) Табиийки, Оташ аралашиб, бир пастда муштлашиб кетишганди. Улар кўпчилик эди, Оташ бўлса бир ўзи. Лекин ўртага олиб бир тепки қилишгандаям шаштидан қайтмаганди: урганни уриб, тепганни тепганди...\n«Қўрқмадингизми, улар бир тўда бўлса?»; сўраганди Солия Оташнинг тиббий марказда яраларини ювиб боғлашаётганда. «Билмасам, ўзим ҳам ҳайронман»; деганди Оташ. Кейинроқ мушоҳада қилиб кўрса, чинданам ўзига ўхшаган бир нечта ёш, бақувват йигитларга бас келиш учун одамга юракдаги жасоратдан бошқа яна нимадир керак экан. Оташнинг фикрича, бу муҳабат эди! Ёнида Солия, юрагида ишқ бўлмаганда, Оташ эҳтимол ўша йигитларнинг ақалли биттаси билан ёқалашишга ҳам ўзида журъат тополмасди. Ҳа-ҳа, ишонаверинг. Бунга унинг ўзи амин бўлган. Ҳаётида неча бор бунинг каби жанжалли вазиятлар юз берганига қарамай, ҳар сафарида шундай уришиб кетмади-ку! Энг муҳими, ўзини ботир ҳис қилмади.\nКўзига жони ширин кўринган дамлар қанча бўлди, ахир... Демак, ишқ деганнинг бағридаги киши ўлимдан ҳам қайтмас, қўрқмас эканми...\n— Сиз шунақа... мен учун ҳамма нарсага тайёрмисиз? — сўраганди ҳимоячисининг боғлаб қўйилган тирсагини силаб Солия.\n— Ҳамма нарсага, ҳаммасига, Солия!.. — кўзлари ёнганди Оташнинг.\n— Ўлимга ҳамми? — тикилганди йигитнинг кўзига у.\n— Ўлимга ҳам...\n— Менсиз яшашга-чи? — қувлик билан жилмайганди қиз.\n— Фақат бунга эмас, Солия!.. Йўқ! Сенсиз яшай олмайман.\n— Ҳозиргина «Сен учун ҳамма нарсага тайёрман»; деган ким эди? — ошиқнинг юзига енгилгина шапатилаганди маъшуқа. — Одам берган сўзининг устидан чиқиши керакмасми?\nОташ қизга «ҳазилми-чинми»; дегандек кулиб қараб қолди.\n— Истасанг, майли... унга ҳам тайёрман. Фақат эплай олишимни ваъда бермайман.— Оташ қизни ўзига тортиб бағрига босганди. — Мен учун «сенсиз»;, деган тушунчанинг ўзи йўқ, сен ҳар доим мен билан биргасан! ..\n— Ҳа... Ҳар доим... — кўзлари ёшланганди қизнинг...\nҚўққисдан кучайган шамол дарахт шохларидан дув-дув барг тўкди. Эрталабдан бери эзиб ёғаётган ёмғир шиддаткор тус олди. Оташнинг ширин хаёли бўлинди. Деразага боқиб шом тушаётганини илғади. Шошиб деворда — рўпарасида осиғлиқ соатга қаради: Ўҳ-ҳўў!..\n— Солияга нима бўлдийкин? Наҳотки, келмайди? Ёдидан чиққандир... Иши кўпдир... йўқ-йўқ, бундай бўлиши мумкин эмас. Ахир тайинлаб айтди-ку, «келмасанг, бўлмайди»;, деди-ку. Буни худди бир вақтлардагидек қилиб айтди...\nEҳтимол, ичкари киритишмагандир. Аҳволимни оғир деб, эшикдан изига қайтаришгандир... Телефон бор-ку... Айтарди-да бир оғиз... Ўзим қилсам-чи?.. Энди кеч. Оилали, бола-чақали аёл бўлса..\nОташнинг кўз олди қоронғилашди...\nEртаси чошгоҳ бўлдиямки, «тиқ»; этган товуш йўқ. Тоқати тоқ бўлди унинг. Эшикка михланган кўзлари ачишиб-ёшланиб кетди. Ётавериб ўмганлари оғриб-оғирлашиб қолди. Энди сурат билан гаплашиш ҳам юрагига сиғмаётганди. Сираси, у ерда энди Солия йўқ эди. Фақат тилларанг япроқлари маъюс шивирлаб дарахт турарди. Ундан нигоҳингизни бироз юқорига олсангиз, шу дарахтнинг аслини кўрасиз. Бироқ унинг аҳволи яна-да аянчли: бир-икки заволли барглари омонатгина ҳилпираб турган яланғоч новдаларини кўкка чўзган дарахт худди «Eй, Парвардигор, нима қилиб қўйдинг?»; дея кўкси тилка-пора бўлиб, арзи дод айтаётган одамга ўхшарди...\nОташ ўрнидан базўр қўзғалди — тумба устидаги телефонга қаради: хабар бормикан?.. Бир муддат ўйланиб турди. Кейин рақам берди. Терди-ю ўчирди. Хона ичида у ёқдан бу ёққа юрди. Ташқарига — дарахтга қаради: у баҳор-куз сафари мобайнида обдон ҳоригандек туюлди: кеч кузнинг изғиринли шабадасида бутоқлари майин титрар, улардан дув-дув ёмғир сувлари кўзёшлар каби тўкилар, тўкилар ва яна тўкиларди...\nТуйқус Оташнинг ичи титраб кетди. Ўзини илк кез ёлғиз — Солиясиз ҳис қилди. Эшитяпсизми, илк кез... Ҳеч қачон бундай бўлмаганди, ҳеч қачон!.. Қутурган сувларда ғарқ бўлаётган шўрлик янглиғ хасга ёпишди — беихтиёр яна ўша рақамни терди. Телефон узоқ вақт чақириб турди. Кейин... Кейин Солиянинг, ўша Солиянинг овози келди, ўша овози!.. Фақат... фақат уйқу аралашганди унинг овозига.\n— Алло... Ким?\n— Солия!.. Бу — мен!.. — деди дийдираб. -Кеча... кеча келмадинг...\n— Ҳозир... беш-ўн дақиқада ўзим қивораман.\nОташ бир ғалати бўлиб олди. Телефон аппаратини иккала қўлида маҳкам ушлаб олганча кутди: дам ўтириб, дам тик туриб олди. Аввал беш дақиқа кечди, кейин беш ўнга айланди. Бироқ телефон соқов эди. Кейин яна беш, беш, беш... Оташ ҳисобдан адашди. Вақтнинг бунчалар узун, мўл-кўл бўлишини шу ёшга кирибгина ҳис қилди. «Кутсанг, улар ҳам узайиб кетаркан»;, деди у ўзига-ўзи.\nБу орада тушлик олиб келган ҳамшира унинг кўп ҳаракат қилмаслигини, дориларни овқатдан кейин албатта ичишини тайинлади. Оташ бу ғамхўрликни кулибгина қабул қилди. Кейин яна ҳовучидаги матоҳга кўзини тикди...\nОрадан анча фурсат кечиб, остонада яна пайдо бўлган ҳамшира бир қўл тегизилмаган тушликка, бир эса телефонга жиннига ўхшаб термилиб ўтирган Оташга аланг-жаланг қаради. Лекин юрак ютиб бир нима демади. Бошини маъноли чайқаганча овқатни аравачасига юклади-кетди...\nНиҳоят, тошдан садо чиқди деганларидек телефонга забон битди.\n— Ассалому алайкум, Отабек ака. Узр, кеча ўтолмадим. Кечқурун қайнимнинг туғилган кунига борадиган эдик. Сочимни эрталабдан бўятиб олувдим, денг. Кўрмайсизми, куни бўйи эзиб ёмғир ёғди. Уйдан чиқолмадим... Кечқурун амаллаб ресторанга бориб келдик... Ёмғир тиниб қолса, дугонамнинг — Арофатнинг машинасида бугун ўтиб қолармиз. Бораётиб телефон қиламиз, манзилни унга яна айтиб берарсиз. Мен йўлни билмайман...\nСолия тағин нималардир деди, лекин Оташ уларни эшитмай, эшитса ҳам сўзларнинг мағзини чақмай қолди. Кўз ўнггида дунёни зулмат қоплай бошлади. Довдираб коридорга, ундан эса ташқарига юрди.\n— Бемор Набиев, сизга кўп ҳаракат мумкин эмас, кириб ётинг.\n— Хўп...хўп.. қайтаман ҳозир, — деди сўровчига қиё ҳам боқмай Оташ.\nБир пас ўтиб кўчага чиқиб олди. Такси тутдию шаҳардан ташқарига — уйига қараб йўналди. Ташқарида ҳайдовчини куттириб, ичкаридан нимадир олиб чиқди — дастрўмолга ўроғлиғ нарса эди у. Чамаси, Оташ шу тарзда ҳисоб-китоб қилди — киракашга пул ўрнига нимадир тутқазди. Шундан кейингина ҳайдовчи шаҳардан узоқда, адирликларнинг пойидан ўрмалаб кетган йўлдан ҳам анча ичкарида жойлашган кўримсиз уйни ортда қолдирганча изига қайтди.\nОташ тўғри омборга қараб кетди. Омбор эшигининг баланд кесакисига оёғини уриб, ичкарига отилиб кетди. Лекин шу заҳотиёқ қўзғалиб, оёққа қалқди.\nEшикдан тушган ёруғликда пайпасланиб ниманидир олди, кейин йўлни тўғри устахонаси томон олди... Қўлида оғирроқ идиш бор эди — майишиб юрарди.\nУстахона кенг, ёруғ ва юзлаб суратлар билан шундай безатилган эдики, кирган одамнинг хаёли қочарди. У ерда ҳам дарахт ва яна ўша аёлнинг турли-туман суратлари осиғлиқ турарди. Илинмаганлари ҳам аллақанча эди. Бироқ Оташнинг шу тобдаги кўнгил манзараси устахона ичидагидан юз, минг, милён... карра муҳимроқ, сирлироқ ва қўрқинчроқ туюларди... Оташ идишдаги суюқликни полга, деворга, ундаги суратларга сепиб юборди. Шунда хона ичи бензин ҳидига тўлиб кетди. Бурчакдаги стол тортмасидан чақмоқни қўлига олган Оташ ниҳоят ҳаракатдан тўхтаб, чуқур-чуқур нафас олди...\nҚулоқлари остида аввал ўз сўзлари жаранглади: «Бугун келмасанг, бўлмайди, Солия! Ўтинаман: кел!..»;\nКейин эса Солиянинг овози қулоқларига урилди: « Эрталабдан сочимни бўятиб олувдим, денг... Кўрмайсизми, куни бўйи эзиб ёмғир ёғди... уйдан чиқолмадим...»;\nОташ жон аччиғида чақмоқни ёндирдию устахонанинг тўрида илинган ҳашамдор ҳошияли суратга — ўзига жилмайиб боқиб турган Аёл суратига қараб отди... Олов бир силкиниб олд-да, баравж ёнганча суратни ямлай бошлади. Олдин аёлнинг сарвдек вужуди, қўнғироқ сочлари, кейин ойдек юзи ёнди. Фақат... фақат кўзларигина ёнмасди. Улар тилларанг оловнинг аёвсиз қиличларидан омон қолаётгандек туюлди. Оташ уларга — кўзларга нимадир демоқчи, балки улардан ниманидир сўрамоқчи, ўтинмоқчи бўлди. Бўлдию, оғиз ҳам очолмай тутилди: чунки... чунки кўзлар оловнинг тафтида ўзгариб, уларда муҳрланган маъно эврилди — аёлнинг, бир пайтлар Оташга чексиз муҳаббат ила боққан ўша аёлнинг соҳир кўзлари қаҳратон қишнинг энг аёзли кунидек совуқ йилтиллаб ўтди. Ва худди шу лаҳзада оловнинг қўли баланд келди: кўзлар оловга ем бўлди...\nДаҳшатли манзара Оташнинг кўз соққаларида бир зумгина акс этди, бир зумдан кейин эса у ерда гуриллаб ёнаётган оловнинг тиллари гадонинг кўкка очилган қўллари янглиғ қотди-қолди...\n...Бу орада ташқарида ёмғир тинди. Эҳтимол, бу ҳам Яратганнинг бир марҳаматидир. Шаҳар четида — чақирсанг, биров эшитмайдиган бир канорда ловуллаб ёнаётган уйга сув сепиб ўчиришни ва шу янглиғ ичкаридаги ошиқ йигит чекаётган азобнинг яна ва яна давом этишини истамагандир... Ахир, хом сут эмган бандалар бўлсак, каерда ҳикмат борлигини биз қайдан биламиз?..\nБиз қайдан биламиз, «ёмғир тинди»;, дея балки Солия ҳам алламбало фасонга солинган гўзал сочларини кўз-кўз қилганча уйдан чиққандир ва ҳали замон кардиология касалхонасининг охирги қават, лифтдан ўнгга қараб юрганда энг четдаги оппоқ эшигини чертиб қолар... Биз қайдан биламиз...\n"http://www.kutubxona.com/wiki/index.php?title=Ulugʻbek_Hamdam._Otash_(hikoya)_/_Kiril&oldid=13981" dan olindi


Туш… Яъни Ш. Мирзиёев қабулида (4-махсус қисм) – mulkdor.com\nТуш… Яъни Ш. Мирзиёев қабулида (4-махсус қисм)\nDecember 19 2017, 10:12 ЖамиятИнсон ҳуқуқлариМақолаларЎзбекистон\nБу кеча ётарканман, бугунча тушимда Президент билан бильярд ўйинини давом эттиришдан-да кўра, бу тун Шавкат ака билан фавқулотда ҳолатда учрашишим шарт деган ўйдан бошқаси хаёлимга келмади.\nНиҳоят туш эртаги ичида фавқулотда фантастик туш. (Бу кетишда лунатик касалига мубтало бўлиб, психиатрик диспансер ҳисобига тушиб қолмасам гўргайди). Хавотирга не ҳожат?! Юртимизда телбаларни ҳисобга олишдан кўра руҳан соғлом кишиларни ҳисобга олиш осонроқ бўлса керак…\nЁн маҳалламизда яшайдиган суюмли адибимиз Худойберди Тўхтабоев уйи томон кетарканман, ўзимга-ўзим сўзлаб бораман…\n— С.И.: Ахир Президентга ишонганмиз-ку, жуда қаттиқ ишонганмиз. Халққа минглаб диний ва сиёсий маҳбусларни озод этишга сўз бергандилар-ку! Ҳокимиятни қаллоблик, зўравонлик ила эллаган бурунги шахснинг аъмоли давом этяптими? Бу авфни одамлар қанча интиқ кутгандилар-а? Яна диндорлар, сиёсатчилар қолиб ўғри, муттаҳам, номус тажовузкорлари озод этилдими?\nШу ўйлар гирдобида адиб хонадонига келиб қолдим. Худойберди ака чиқдилар. Саломлашдим…\n— С.И.: Домла, танимаётган бўлсангиз керак. Мен маҳалладошингиз Асрорхўжа аканинг куёвлари бўламан.\n— Х.Т.: (кўзларимга тикилганча) Э-э-э! Асрорхўжанинг куёвимас, домламиз Бердиали Имомовнинг ўғлиман денг. Янглишмасам исмингиз Шерали эди-а?\n— С.И.: Янглишмай янглишдингиз. Шералининг укаси Санжаралиман.\n— Х.Т.: Яшаворинг, “Суперқайнона”нинг “додаси” ташриф буюрибдиларда, қани юринг, ичкарида бафуржа суҳбатлашамиз.\n— С.И.: Узр домла жуда шошяпман. Кейин, албатта, суҳбатингиздан баҳра олиш учун ҳузурингизга келаман (сукут). Домла… бир илтимос билан келгандим.\n— Х.Т.: (кексайиб бироз ёқимтой эзма бўб қолганлар шекилли). Қани юринг ичкарига. Сиз билан боғлиқ қизиқ воқеани сўзлаб бераман.\nИчкарига кирдик. Дастурхон ёзилди. Мен эса кеч бўлаётганидан шошаман.\n— Х.Т.: Сиз олтмиш бешинчи йил туғилгансиз-а? Туғилган йилингизни аниқ айтаётганимга ҳайрон бўлманг. Ўша йил мен учун икки карра тарихий сана бўлган. Ўшанда “Беш болали йигитча” қиссамни Бердиали акага ўқигани бергандим. Уйингизга домланинг фикрини эшитиш учун бордим. Сиз ўша пайтда 6-7 ойлик чақалоқ эдингиз.\nДомла фикрларини қоғозга тушириб менга ўқиб бера бошладилар. Онангиз раҳматли менга дастурхон ёзиш ниятида сизни дадангизга бермоқчи бўлдилар. Домла банд бўлгани учун сизни мен қўлимга олдим. Домла ўқиябдилар, сиз тиззамда ўтирибсиз. Бир маҳал сиз ўтирган еримда ёқимли иссиқликни сездим. У пайтлар памперс деган нарса йўқ, хуллас, шимимни ҳўл қилибсиз. Ҳеч нима бўлмагандек домлани фикрларини эшитиб ўтиравердим. Янгам сизни олаётиб аҳволни кўриб жуда ҳижолат чекдилар. Мен эса аксинча қувониб “Янга нега ҳижолат бўласиз?Қайтанга зўр бўлди. Энди шу шимимни ювмай қуритиб кийиб юравераман. Менга ҳам шу “тойчоқ”дек ўғил кўриш насиб этсин” дедим. Ният холис экан ўша йили тўрт қиз фарзанддан кейин менга ҳам Яратган ўғил фарзанд ато этди.(Бу ҳам ҳақиқат, яъни туш ҳақиқати. Кечагидек эсимда. Асли мен Худойберди аканинг шимини эмас, ўшанда хотини қиз туғавергач ачинганимдан поезд проводниги бўлиб ишлайдиган қўшнимиз шимини ҳўл қилганман. (Президентимиз билан исми адаш бўлгани учун қўшнимиз номи сир қолаверсин).\n— С.И.: Эҳ, аттанг,\n— Х.Т.: Нега аттанг?\n— С.И.: Шавкат Миромонович 65-чи йил президент бўлмаганларига афсус. Ўшанда президент бўлганларидами? Қанча тадбиркорга йўл очиларди. Жумладан, каминани соҳасидаям.(Хаёлимда: Қанча ишбилармон сершифо, минг дардга даво пешобни онам раҳматлидан фийсабиллоҳга олиб, сув қўшиб кўпайтириб тадбиркорлик қилишармиди?Бир даврлар “Ленин мавзолейига” навбат кутгандек, стерилизация қилинган турли ҳажмли идишларда дарвозамиз олдида навбатда турганларни кўз олдимга келтираман. “Шунча тадбиркорга маҳсулот етармиди?” деманг. Етмаса окам-чи? Узоққа чоптириш бўйича мусобақа ўйнасак, бир қадам олдин турсам-да, окам мендан ҳамиша узоққа етказарди. Сир-асрорини билган-да… Академик бўлиши ўшандаёқ маълум эди. Ҳозирги илм соҳасидаги порахўрликларни эшитавериб, қайси илмий кенгаш аъзоси бўлмасин унга ”пора еявермай, диссертация ҳимояларида муносиб номзодни қўллаш ниятинглар бўлса, жа бўлмаса биз ака-укани болаликдаги мусобақасини, илмий баҳсларда йўлга қўйинг” дегим келади. Кулманг. Яхшиси йиғланг).\n— Х.Т.: (Худойберди ака ҳам ўзимиздан-да). Рост. Эркак эккан арпа уруғини буғдой қилиб ундира билиш чакана ишми? Лекин Президентимизни 65-чи йил президент бўлишларига хайрихоҳ бўлмасдим. Чунки Шавкат Миромоновичда у пайтлар ҳали раҳбарлик тажрибаси етишмасди. Ҳар ҳолда Президентлик мансабида қийналиброқ қолармидилар дейман-да…\n— С.И.: Лекин тажрибасизликлари билан ҳам Ислом Абдуғаниевичга нисбатан муваффақиятли раҳбар бўлардилар деб ўйлайман (ғижинманг пахтам тугаб қолди).\n— Х.Т.: Бизга нима хизмат Санжарали?\n— С.И.: Домла… (сукутдаман). Агар иложи бўлса бир кечага шу-у…\n— Х.Т.: Жонимни сўранг, бермасам ҳар нарса бўлай. Лекин бу илтимосингизни қилолмайман.\n— С.И.: Ҳали нималигини айтмадим-ку…\n— Х.Т.: Айтмасангиз ҳам маълум. Ҳошимжонни сеҳрли қолпоғини сўраябсиз…


ЕХҲТ Қозоғистондаги сайловларда йўл қўйилган камчиликлардан баҳс этди\nЕХҲТ/ДИИҲБ миссияси раҳбари Мариетта Тидеи (ч) ва Норвегия парламенти депутати Гейр Йорген Беккеволд. Остона, 2016 йил 20 марти.\nЕХҲТнинг Демократик институтлар ва инсон ҳуқуқлари бюроси мониторинг миссияси Қозоғистонда ўтказилган парламент сайловлари чоғида жиддий камчиликлар аниқлаган. Душанба куни миссия кузатувчилари пойтахт Остонада сайловлар ҳақидаги дастлабки хулосасини тақдим этдилар.\nУлар сайловни уюштириш жараёнини олқишладилар, Марказий сайлов комиссияси ишини профессионал, деб атадилар. Айни пайтда кузатувчилар Қозоғистондаги сайлов тизими ислоҳ қилиниши зарурлигини таъкидладилар.\nЕХҲТ кузатувчилари “жиддий камчиликлар” сирасига фундаментал фуқаровий сиёсий ҳуқуқларнинг чекланиши, сайловчилар учун ҳақиқий сиёсий танловнинг бўлмагани, плюрализмнинг йўқлиги кабиларни киритганлар.\nҚозоғистон Марказий сайлов комиссияси тарқатган дастлабки маълумотларга кўра, парламент сайловларида Нурсултон Назарбоев раҳбарлигидаги “Нур Ўтан” партияси ғалаба қозонган. Шунингдек, парламентга мамлакат расмийларига хайрихоҳ бўлган “Ақ жўл” ва Қозоғистон Коммунистик халқ партияси ўтишга муваффақ бўлган.


Андижонда тиллафуруш аёлни ниқобли йигитлар тунади\n13:24 / 31.05.2017\nБалиқчи тумани Эски Ҳаққулобод қишлоғининг Янги Ҳаёт маҳалласида яшайдиган Фотима Абдуллаева (воқеа иштирокчиларининг исм-шарифлари ўзгартирилган) ярим кечаси аллақандай шовқиндан уйғониб кетди, деб ёзади “Постда” газетаси.\nЎрнидан турди-да, чироқни ёқиб, хавотир аралаш сўради:\nШу пайт рўпарасида юзига ниқоб таққан киши пайдо бўлиб, дўқ урди:\n- Ўчир овозингни! Йўқса ўзингни ҳам, болаларингни ҳам ўлдирамиз!\nАёл азбаройи қўрққанидан тиззалар дағ-дағ қалтираб, полга ўтириб қолди.\n- Гапир, пулларинг қаерда? – дағдаға билан сўради бошқа бир ниқоб таққан йигит.\nҚаттиқ қўрққанидан Фотиманинг тили калимага келмасди. Босқинчилар уй бекасини ўрнидан турғазиб, стулга ўтқизиб, скотчлаб ташлашди.\n- Айт тезроқ! – дея иккинчи йигит мушт ўқталди.\n- Ҳеч қанақа пулим йўқ! Илтимос, мени қўйиб юборинглар! Ҳеч кимга чурқ этмайман.\n- Кимни лақиллатмоқчисан?! Бозорда тиллафурушлик қиласан-ку! Нега пулинг бўлмас экан?! Жонингдан умидинг бўлса, пулларингни қаерда сақлашингни айт!\nКўзларидан шашқатор ёш оқаётган жувон сервант томонга имо қилди. Зўравонларни сервантни титиб, 600 минг сўм пул, учта тилла узук ва бир дона тилла занжир топишди. Буям камлик қилгандек, аёлнинг қулоқларидаги зиракларни ҳам ечиб олишди. Уйда қўлга илингулик бошқа ҳеч нарса йўқлигига ишонч ҳосил қилишгач, кетишга чоғланишди. Кетиш олдидан уларнинг бири:\n- Агар бировга чурқ этсанг, қайтиб келиб ўлдирамиз. Болаларингни ҳам аяб ўтирмаймиз, - деб дағдаға қилди.\nУларнинг қораси ўчгач, Фотима бир амаллаб қўл-оёғини бўшатиб, дарҳол туман ИИБга қўнғироқ қилди.\n... Шермуҳаммад билан Олимжон чойхонада улфатчилик қилиб ўтиришарди. Шермуҳаммад анчадан бери ҳеч қаерда ишламасди. Олимжон бўлса Андижон шаҳридаги новвойхоналардан бирида ишларди. Шунинг учун ёши каттароқ ошнасини ўз ҳисобидан меҳмон қилаётган эди.\n- Бир йўлини қилиб мўмай пул топиш керак, - дея гапни узоқдан бошлади Шермуҳаммад.\n- Мен эртадан кечгача тандир бошида куймаланиб арзимас пул топаман. Рўзғор тебратишимга етади-ю, лекин бугунгидек улфатчиликларни ўйлаб қоламан.\n- Э, соддасан-да, ука, - улфатининг устидан кулди Шермуҳаммад. - Мен мўмай пул деганда бировнинг тўплаган пулини тортиб олишни айтаяпман. Сен бирор бадавлат хонадонни биласанми?\n- Бир синфдошимнинг холаси бор. Бозорда тиллафурушлик қилади. Ҳойнаҳой, ўша аёлнинг пули кўп бўлса керак.\n- Қаерда яшайди?\n- Унинг уйини жуда яхши биламан. Бир неча марта жияни билан бирга борганман.\n- Яхши, эртага кечаси синфдошингнинг холасиникига “меҳмон”га борамиз. Розимисан?\n- Майли, - иккиланиброқ жавоб берди Олимжон. – Бу хавфли эмасми? Ахир, аёл мени танийдику...\n- Бу ёғидан хавотир олма. Юзимизга ниқоб тақамиз. Қарабсанки, сени ҳатто туққан онанг ҳам таний олмайди, - бепарво гапирди Шермуҳаммад.\nЭртаси куни улар Эски Ҳаққулобод қишлоғида учрашишди. Дўкондан бир ўрам скотч ва иккита қишки тўқима қалпоқ сотиб олишди. Қалпоқлардан ниқоб ясашди. Ярим кечаси девор ошиб, Фотиманинг уйига бостириб киришди. Воқеанинг қолган тафсилотлари юқорида баён этилди.\nҚўлга киритган ўлжаларни тенг бўлишиб олишди. Уй-уйларига тарқалишаётганда Олимжон сўраб қолди:\n- Ниқобни нима қилай?\n- Ҳар эҳтимолга қарши бир бурчакка яшириб қўй, ажабмас, кейинроқ яна керак бўлиб қолса, - деди айёрона кулимсираб Шермуҳаммад.\nАндижон вилояти ИИБ ЖҚ ва ТҚКБ тезкор ходимлари Балиқчи туманида ИИБда ишлайдиган ҳамкасблари билан бирга бир сутка давомида гумон қилинувчиларни аниқлаб, қўлга олишди. Улфатларнинг уйидан Фотимага тегишли пуллар, заргарлик буюмларидан ташқари ниқоблар ҳам топилди. Шермуҳаммад ўшанда тўғри айтган экан. Ҳақиқатан ҳам ниқоблар яна керак бўлди. Фақат улфатларга эмас, изқуварларга. Нима учун дейсизми? Тунги босқинчиликни ким содир этганини исботлаш учун.


Redmi`нинг янги серияси борасидаги маълумотлар ошкор қилинди - EFFECT.UZ\nRedmi`нинг янги серияси борасидаги маълумотлар ошкор қилинди\n. 13:41 | 09.08.2021\nКейинги авлод арзон Xiaomi Redmi смартфони янги процессор ва юқори сифатли камерага эга бўлади. Ҳали расман эълон қилинмаган янгилик чакана сотувчилар томонидан ошкор қилинди, дея хабар беради GSMArena.\nТашқи томондан, Redmi 10 эски Note чизиқларини эслатиб юборади – ўрнатилган олд камера ва квадрат камера модули. Смартфон 6,5 дюймли IPS-дисплейга эга, янгиланиш тезлиги 90 Гц.\nЯқинда эълон қилинган Mediatek Helio G88 процессори смартфоннинг ишлаши учун жавобгар бўлади. Бу саккиз ядроли платформа, 2,0 ГГц частотада ишлайди. Қурилма 6 Гб тезкор (оперативка) ва 128 Гб доимий хотирага эга бўлади.\nАсосий камера 50 мегапиксел, 8 мегапикселли “ширик” ва иккита 2 мегапикселли сенсорлар билан тўлдирилади. Redmi 10 5000 мАч батарейка билан жиҳозланган ва у тезкор зарядланиш имкониятига эга – 18 Вт.\nСмартфоннинг чиқиш санаси аниқ эмас, аммо шу ойнинг ўзида оммага тақдим қилиниши ҳам мумкин. Redmi 10 нархи тахминан 185 долларни ташкил этади.\nTeglar:Xiaomi Redmi, Смартфон, Янгилик\nЎФА Сречко Катанец билан музокараларни бошлаган\nПСЖ мухлислари Мессини аэропортда кутишмоқда\nМоторола Edge 2021 йилги кучли смартфонини тақдим этди\nЭнди смартфонлар зилзиладан огоҳлантиради


16:20 01.11.2019 (Янгиланган 16:26 01.11.2019)\nТОШКЕНТ, 1 ноя - Sputnik. Россия ҳукумати Ўзбекистонга АЭС қурилиши учун давлат экспорт кредити ажратиши мумкин, деб хабар қилмоқда РИА Новости Ҳукумат раиси ўринбосари Сергей Приходьконинг сўзларига асосан.\n"АЭС қурилиши Ўзбекистон - Россия муносабатлари учун стратегик муҳим лойиҳа ҳисобланади, шу жумладан у ҳақида тузилаётган шартномалар ва унинг молиялаштириш масаласи ҳам ўта муҳимдир.\nМолия манбааларига келсак, ушбу лойиҳанинг икки давлат учун ҳам муҳимлигини инобатга олган ҳолда, Россия Федерацияси ҳукумати давлат экспорт кредити ажратиш имкониятини кўриб чиқишга тайёр. Аниқ шартлар Россия ва Ўзбекистон молия вазирликлари музокараларидан сўнг маълум бўлади.\nЎзбекистонда қурилиши режалаштирилаётган АЭСнинг дастлабки қиймати аллақачон аниқ бўлган. Лекин бундай лойиҳалар нархи, одатда, шартнома имзоланганича ва ундан сўнг ҳам кенг оммага эълон қилинмайди”, - деди Приходько.\nЭслатиб ўтамиз, Ўзбекистон ва Россия орасида эришилган келишувга кўра, “Росатом” корпорацияси Ўзбекистон ҳудудида иккита энергия блокидан иборат бўлган “3+” авлод атом электр станцияси қуриб беради. АЭСнинг қурилиш жойи сифатида Жиззах вилоятидаги Тузкон кўли олдидаги майдон танланган.\nЎзбекистонда коронавирус: 6 июнь асосий хабарлари\nБугуннинг ўзида 21 нафар бемор тузалиб, реабилитацияга кузатилди. Республика бўйлаб жами соғайганлар сони 3 268 нафарга етди.\nТОШКЕНТ, 6 июн — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nБир сутка давомида 57 кишида коронавирус аниқланди, охирги маълумотларга кўра, Ўзбекистонда коронавирус инфекцияси қайд этилганлар сони 4 064 нафарни ташкил қилмоқда.\nБугуннинг ўзида 21 нафар бемор тузалиб, реабилитацияга кузатилди. Жами соғайганлар сони 3 268 нафар.\nАйни пайтда 779 нафар беморга белгиланган стандартлар бўйича даво чоралари кўрилмоқда.\nТошкентда яна бир бемор коронавирусдан вафот этди. 27 май куни пойтахтлик фуқаро автоҳалокатга учраб, тез тиббий ёрдам машинасида бош мия ёпиқ жароҳати дастлабки ташхиси билан Республика шошилинч тиббий ёрдам илмий марказига олиб келинади.\nЎша пайтда унда тана ҳарорати юқорилиги ва коронавирус аломатлари кўрингани сабабли таҳлил олинади. Текширув натижасида 70 ёшли (эркак) беморда “Covid-19” инфекцияси тасдиқланади. Сўнг у Тошкент тиббиёт академияси кўп тармоқли клиникасига ётқизилган.\nУ аввалдан бош мия ўсмаси, юрак ишемик ва гипертония касаллиги, гепатит, пневмония, сурункали юрак, буйрак ва жигар етишмовчилиги ташхиси билан даволаниб келган. Реанимацион муолажаларга қарамасдан, бемор мия шиши, ўткир нафас ва юрак қон-томир етишмовчилигидан вафот этган.\nЯна бозорлардаги ҳолатлар\n“Ўрикзор”, Юнусобод ва “Медиапарк” бозори ишчиларида, Наманган ИИБ ходими, Бухорода йўл қурувчисида коронавирус аниқланди.\nБугун Тошкент шаҳрида аҳоли орасида 3 нафар фуқарода - Шайхонтоҳур туманидаги “Медиа Парк” савдо мажмуасининг яна 2 нафар ходимида коронавирус аниқланган.\nКеча, 5 июнь куни қайд этилган касалланиш ҳолатлари эса 68 та бўлиб, улардан 17 нафари - аҳоли орасидан аниқланган.\nЖумладан, Тошкент шаҳридаги Олмазор туманида нафақадаги фуқарода, Учтепа туманидаги “Ўрикзор” савдо мажмуасида яна бир дўкон сотувчиси ва унинг 5 нафар оила аъзоси (онаси, икки нафар қизи, ўғли ва жияни)да коронавирус инфекцияси тасдиқланган.\nАйнан “Ўрикзор” савдо мажмуасида ўтган май ойи давомида юк ташувчи бўлиб ишлаган, сўнгра доимий яшаш манзили Қашқадарё вилояти Чироқчи туманига қайтган фуқаро ва унинг 3 нафар оила аъзоси (2 нафар акаси ва қизи)да ҳам ушбу касаллик аниқланди.\nТошкент вилояти инфекция аниқланган фуқароларнинг 1 нафари - Оққўрғон туманидан бўлиб, ҳарорати кўтарилган ва намуна топширган. Яна бир ҳолат эса Қибрай туманида яшовчи фуқарода қайд этилган. У Юнусобод бозорида зираворлар савдоси билан шуғулланиб келган.\n“Маштаково”дан ўтиб олиш\nСамара вилояти чегарасида қолган 367 нафар фуқаро Ўзбекистонга юборилди. Фуқаролар Қозоғистон билан “Маштаково” назоратдан ўтиш жойидан чегарани кесиб ўтиб, Ўзбекистонга йўл олди.\nҚўшни республика ҳудудидан ўзбекистонликлар автобусларда ватанга олиб келинади.\nCOVID-19 дунёнинг деярли барча давлатига етиб борди. Сўнгги маълумотларга кўра, инфекцияни юқтириб олган кишиларнинг сони 6,8 миллиондан ошди, 398 минг киши вафот этди, 3,3 миллион киши тузалди.\n19:18 06.06.2020 (Янгиланган 20:34 06.06.2020)